	Dan id-dokument fih l-informazzjoni dwar il-prodott approvata għall-Uplizna, bil-bidliet li saru mill-aħħar proċedura li affettwat l-informazzjoni dwar il-prodott (EMA/VR/0000268735) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/uplizna



















ANNESS I

SOMMARJU TAL-KARATTERISTIĊI TAL-PRODOTT

Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

Uplizna 100 mg konċentrat għal soluzzjoni għall-infużjoni


2.	GĦAMLA KWALITATTIVA U KWANTITATTIVA

Kull kunjett fih 100 mg ta’ inebilizumab f’10 mL f’konċentrazzjoni ta’ 10 mg/mL. Il-konċentrazzjoni finali wara d-dilwizzjoni hija ta’ 1.0 mg/mL.

Inebilizumab huwa antikorp monoklonali umanizzat magħmul f’razza ta’ ċelluli tal-ovarji tal-ħamster Ċiniż permezz ta’ teknoloġija tat-tfassil tad-DNA.

Eċċipjent b’effett magħruf

Dan il-prodott mediċinali fih 16.1 mg ta’ sodium f’kull kunjett.

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Konċentrat għal soluzzjoni għall-infużjoni (konċentrat sterili).

Soluzzjoni ċara għal kemxejn opalexxenti, bla kulur għal kemxejn safranija. Is-soluzzjoni għandha pH ta’ madwar  6.0 u ożmolalità ta’ madwar 280 mOsm/kg.


4.	TAGĦRIF KLINIKU

4.1	Indikazzjonijiet terapewtiċi

Disturbi fl-ispettru ta’ newromajelite ottika (NMOSD, neuromyelitis optica spectrum disorders)

Uplizna huwa indikat bħala monoterapija għat-trattament ta’ pazjenti adulti b’disturbi fl-ispettru ta’ newromajelite ottika (NMOSD, neuromyelitis optica spectrum disorders) li huma seropożittivi għal anti‑-aquaporin‑4 immunoglobulin G (AQP4-IgG) (ara sezzjoni 5.1).

Marda relatata mal-immunoglobulina G4 (IgG4‑RD, immunoglobulin G4‑related disease)

Uplizna huwa indikat għat-trattament ta’ pazjenti adulti b’IgG4‑RD attiva (ara sezzjoni 5.1).

4.2	Pożoloġija u metodu ta’ kif għandu jingħata

It-trattament għandu jinbeda taħt is-superviżjoni ta’ tabib b’esperjenza fit-trattament ta’ NMOSD jew IgG4‑RD u b’aċċess għal appoġġ mediku xieraq biex jimmaniġġja reazzjonijiet severi potenzjali bħal reazzjonijiet serji relatati mal-infużjoni.

Il-pazjent għandu jiġi mmonitorjat għal reazzjonijiet għall-infużjoni matul u għal mill-inqas siegħa wara t-tlestija tal-infużjoni (ara sezzjoni 4.4).

Valutazzjonijiet qabel l-ewwel doża ta’ inebilizumab

Qabel ma jinbeda t-trattament, għandu jsir ittestjar għal
· Immunoglobulini kwantitattivi fis-serum, għadd ta’ ċelluli B, u għadd sħiħ tad-demm (CBC, complete blood count), inklużi d-differenzjali (ara sezzjonijiet 4.3 u 4.4)
· Ittestjar għall-virus tal-epatite B (HBV, Hepatitis B virus) (ara sezzjonijiet 4.3 u 4.4)
· Ittestjar għall-virus tal-epatite C (HCV, Hepatitis C virus) u trattament li beda qabel ma beda t-trattament b’inebilizumab (ara sezzjoni 4.4)
· Evalwa għal tuberkulożi attiva u ttestja għal infezzjoni inattiva (ara sezzjonijiet 4.3 u 4.4)

It-tilqim kollu għandu jingħata skont il-linji gwida dwar it-tilqim mill-inqas 4 ġimgħat qabel il-bidu ta’ inebilizumab għal vaċċini ħajjin jew dawk ħajjin u attenwati (ara sezzjoni 4.4).

Jekk it-telf tal-effikaċja huwa maħsub li jkun ikkawżat minn immunoġeniċità, it-tabib għandu jsegwi l-għadd ta’ ċelluli B bħala miżura diretta ta’ impatt kliniku (ara sezzjoni 5.1).

Pożoloġija

Dożi tal-bidu

Id-doża għolja tal-bidu rakkomandata hija infużjoni ġol-vini ta’ 300 mg (3 kunjetti ta’ 100 mg) segwita ġimagħtejn wara minn infużjoni ġol-vini oħra ta’ 300 mg.

Dożi ta’ manteniment

Id-doża ta’ manteniment rakkomandata hija infużjoni ġol-vini ta’ 300 mg kull 6 xhur. Inebilizumab huwa għal trattament kroniku.

Abbażi tan-natura kronika ta’ IgG4‑RD, it-trattament wara 52 ġimgħa għandu jiġi ggwidat mill-attività tal-marda, id-diskrezzjoni tat-tabib, u l-għażla tal-pazjent.

Dożi ttardjati jew maqbuża

Jekk tinqabeż infużjoni ta’ inebilizumab, din għandha tingħata malajr kemm jista’ jkun u m’għandhiex tiġi ttardjata sad-doża ppjanata li jkun imiss.

Medikazzjoni minn qabel għal reazzjonijiet relatati mal-infużjoni

Valutazzjoni tal-infezzjoni
Qabel kull infużjoni ta’ inebilizumab, għandu jiġi determinat jekk ikunx hemm infezzjoni klinikament sinifikanti. F’każ ta’ infezzjoni, l-infużjoni ta’ inebilizumab għandha tiġi ttardjata sakemm tgħaddi l-infezzjoni.

Medikazzjoni minn qabel meħtieġa
Għandha tingħata medikazzjoni minn qabel b’kortikosterojde (eż., methylprednisolone 80‑125 mg ġol-vini jew ekwivalenti) madwar 30 minuta qabel kull infużjoni ta’ inebilizumab; u antistamina (eż., diphenhydramine 25‑50 mg mill-ħalq jew ekwivalenti) u mediċina kontra d-deni (eż., paracetamol 500‑650 mg mill-ħalq jew ekwivalenti) madwar 30‑60 minuta qabel kull infużjoni ta’ inebilizumab (ara sezzjoni 4.4).

Popolazzjonijiet speċjali

Anzjani

Inebilizumab ingħata lil 642 pazjenti anzjani (b’età ta’ ≥ 65 sena) fi studji kliniċi. Abbażi tad-data limitata disponibbli, aġġustament fid-doża f’pazjenti li għandhom aktar minn 65 sena mhux ikkunsidrat neċessarju (ara sezzjoni 5.2).

Indeboliment tal-kliewi u tal-fwied

Inebilizumab ma ġiex studjat f’pazjenti b’indeboliment sever tal-kliewi jew tal-fwied. Madankollu, aġġustament fid-doża abbażi tal-funzjoni tal-kliewi jew tal-fwied mhuwiex iġġustifikat peress li l-antikorpi monoklonali tal-immunoglobulina (Ig) G ma jitneħħewx primarjament minn mogħdijiet tal-kliewi jew tal-fwied (ara sezzjoni 5.2).

Popolazzjoni pedjatrika

Is-sigurtà u l-effikaċja ta’ inebilizumab fit-tfal u l-adolexxenti ta’ età minn 0 sa 18‑il sena għadhom ma ġewx determinati s’issa. M’hemm l-ebda data disponibbli.

Metodu ta’ kif għandu jingħata

Għal użu ġol-vini.
Il-kunjetti m’għandhomx jitħawwdu.
Il-kunjetti għandhom jinħażnu f’pożizzjoni wieqfa.

Is-soluzzjoni ppreparata għandha tingħata ġol-vini permezz ta’ pompa tal-infużjoni b’rata li tiżdied sat-tlestija (madwar 90 minuta) permezz ta’ pajp ġol-vini li jkun fih filtru ġol-pajp sterili ta’ 0.2 jew 0.22 mikron b’livell baxx ta’ rbit mal-proteini skont l-iskeda fit-Ttabella 1.

Tabella 1. Rata tal-infużjoni rakkomandata għall-għoti meta dilwita f’borża għall-infużjoni ġol-vini ta’ 250 mL

	Ħin li jkun għadda (minuti)
	Rata tal-infużjoni (mL/siegħa)

	0-30
	42

	31-60
	125

	61-tlestija
	333



Għal istruzzjonijiet fuq id-dilwizzjoni tal-prodott mediċinali qabel jingħata, ara sezzjoni 6.6.

4.3	Kontraindikazzjonijiet

· Sensittività eċċessiva għas-sustanza(i) attiva(i) jew għal kwalunkwe sustanza mhux attiva elenkata fis-sezzjoni 6.1
· Infezzjoni attiva severa, inkluża infezzjoni kronika attiva bħal epatite B
· Tuberkulożi attiva jew inattiva u mhux ittrattata
· Passat mediku ta’ lewkoenċefalopatija multifokali progressiva (PML, progressive multifocal leukoencephalopathy)
· Stat immunokompromess b’mod sever
· Tumuri malinni attivi

4.4	Twissijiet speċjali u prekawzjonijiet għall-użu

Istruzzjonijiet għall-pazjenti fil-ħin tal-preskrizzjoni

Pazjenti ttrattati b’Uplizna għandhom jingħataw kartuna tal-pazjent li tinkludi informazzjoni li t-trattament b’inebilizumab jista’ jżid ir-riskju ta’ infezzjonijiet, inklużi infezzjonijiet serji, riattivazzjoni virali, infezzjonijiet opportunistiċi, u lewkoenċefalopatija multifokali progressiva (PML, progressive multifocal leukoencephalopathy), u kif il-pazjent għandu jfittex kura medika bikrija f’każ ta’ sinjali u sintomi ta’ infezzjoni u PML.

Traċċabilità

Sabiex tittejjeb it-traċċabilità tal-prodotti mediċinali bijoloġiċi, l-isem u n-numru tal-lott tal-prodott amministrat għandhom jiġu rrekordjati b’mod ċar.

Reazzjonijiet relatati mal-infużjoni u sensittività eċċessiva

Inebilizumab jista’ jikkawża reazzjonijiet relatati mal-infużjoni u reazzjonijiet ta’ sensittività eċċessiva, li jistgħu jinkludu wġigħ ta’ ras, nawsja, ħedla ta’ ngħas, qtugħ ta’ nifs, deni, majalġja, raxx, palpitazzjonijiet jew sintomi oħra. Ir-reazzjonijiet relatati mal-infużjoni kienu l-aktar komuni mal-ewwel infużjoni, iżda kienu osservati wkoll matul infużjonijiet sussegwenti. Għalkemm rari, seħħew reazzjonijiet għall-infużjoni serji fil-provi kliniċi ta’ inebilizumab (ara sezzjoni 4.8).

Qabel l-infużjoni

Għandha tingħata medikazzjoni minn qabel b’kortikosterojde (eż., methylprednisolone 80‑125 mg ġol-vini jew ekwivalenti), antistamina (eż., diphenhydramine 25‑50 mg mill-ħalq jew ekwivalenti), u mediċina kontra d-deni (eż., paracetamol 500‑650 mg mill-ħalq jew ekwivalenti) (ara sezzjoni 4.2). Ingħata kors ta’ ġimagħtejn ta’ kortikosterojdi orali (flimkien ma’ ġimgħa fejn dawn tnaqqsu għax-xejn) fil-bidu tat-trattament b’inebilizumab fl-istudju pivitali (ara sezzjoni 5.1).

Matul l-infużjoni

Il-pazjent għandu jiġi mmonitorjat għal reazzjonijiet relatati mal-infużjoni. Ir-rakkomandazzjonijiet għall-immaniġġjar ta’ reazzjonijiet għall-infużjoni jiddependu mit-tip u s-severità tar-reazzjoni. Għal reazzjonijiet għall-infużjoni ta’ periklu għall-ħajja, it-trattament għandu jitwaqqaf immedjatament u b’mod permanenti, u għandu jingħata trattament xieraq ta’ appoġġ. Għal reazzjonijiet għall-infużjoni inqas severi, l-immaniġġjar jista’ jinvolvi t-twaqqif temporanju tal-infużjoni, it-tnaqqis tar-rata tal-infużjoni, u/jew l-għoti ta’ trattament sintomatiku.

Wara l-infużjoni

Il-pazjent għandu jiġi mmonitorjat għal reazzjonijiet għall-infużjoni għal mill-inqas siegħa wara t-tlestija tal-infużjoni.

Infezzjonijiet

Inebilizumab jikkawża tnaqqis fl-għadd ta’ limfoċiti fid-demm periferali u fil-livelli ta’ Ig konsistenti mal-mekkaniżmu ta’ azzjoni ta’ tnaqqis taċ-ċelluli B. Ġie rrappurtat ukoll tnaqqis fl-għadd ta’ newtrofili. Għalhekk, inebilizumab jista’ jżid is-suxxettibbiltà għal infezzjonijiet (ara sezzjoni 4.8).

Għandu jinkiseb għadd sħiħ reċenti taċ-ċelluli tad-demm (CBC, complete blood cell count) (jiġifieri fi żmien 6 xhur) inklużi d-differenzjali u l-immunoglobulini qabel ma jinbeda inebilizumab. Valutazzjonijiet tas-CBC inklużi d-differenzjali u l-immunoglobulini huma rakkomandati wkoll b’mod perjodiku matul it-trattament u wara t-twaqqif tat-trattament sakemm iċ-ċelluli B jerġgħu lura għan-normal. Qabel kull infużjoni ta’ inebilizumab, għandu jiġi determinat jekk ikunx hemm infezzjoni klinikament sinifikanti. F’każ ta’ infezzjoni, l-infużjoni ta’ inebilizumab għandha tiġi ttardjata sakemm l-infezzjoni tgħaddi. Il-pazjenti għandhom jingħataw istruzzjoni biex jirrappurtaw sintomi ta’ infezzjoni minnufih lit-tabib tagħhom. Għandu jiġi kkunsidrat it-twaqqif tat-trattament jekk pazjent jiżviluppa infezzjoni opportunistika serja jew infezzjonijiet rikorrenti jekk il-livelli tal-Ig jindikaw sistema immuni kompromessa.

L-aktar infezzjonijiet komuni rrappurtati minn pazjenti b’NMOSD ittrattati b’inebilizumab matul il-perjodu kkontrollat randomised (RCP, randomised controlled period) u l-perjodu open‑label (OLP, open‑label period) kienu jinkludu infezzjoni fl-apparat tal-awrina (26.2%), nażofarinġite (20.9%), infezzjoni fl-apparat respiratorju ta’ fuq (15.6%), influwenza (8.9%), u bronkite (6.7%).

Fl-RCP u l-OLP tal-IgG4‑RD, l-aktar infezzjonijiet komuni rrappurtati minn pazjenti ttrattati b’inebilizumab kienu infezzjoni fl-apparat respiratorju ta’ fuq (10.7%), nażofarinġite, (9.8%), infezzjoni fl-apparat tal-awrina (8.9%), u influwenza (6.3%).

Riattivazzjoni tal-virus tal-epatite B

Ir-riskju ta’ riattivazzjoni tal-HBV ġie osservat b’antikorpi oħra li jnaqqsu ċ-ċelluli B Pazjenti b’HBV kroniku kienu esklużi mill-provi kliniċi b’inebilizumab. L-ittestjar għall-HBV għandu jsir fil-pazjenti kollha qabel ma jinbeda t-trattament b’inebilizumab. Inebilizumab m’għandux jingħata lil pazjenti b’epatite attiva minħabba HBV, li huma pożittivi għall-antiġen tas-superfiċje tal-epatite B (HBsAg, hepatitis B surface antigen) jew għall-antikorp tal-qalba tal-epatite B (HBcAb, hepatitis B core antibody). Pazjenti li huma trasportaturi kroniċi ta’ HBV [HBsAg+] għandhom jikkonsultaw espert tal-mard tal-fwied qabel il-bidu u matul it-trattament (ara sezzjoni 4.3).

Virus tal-epatite C

Pazjenti pożittivi għall-HCV kienu esklużi mill-provi kliniċi b’inebilizumab. Huwa meħtieġ ittestjar fil-linja bażi għall-HCV biex jiġi osservat u jinbeda trattament qabel il-bidu tat-trattament b’inebilizumab.

Tuberkulożi

Qabel ma jinbeda inebilizumab, il-pazjenti għandhom jiġu evalwati għal tuberkulożi attiva u għandhom jiġu ttestjati għal infezzjoni inattiva. Għall-pazjenti b’tuberkulożi attiva jew ittestjar b’riżultat pożittiv għat-tuberkulożi mingħajr passat mediku ta’ trattament xieraq, għandhom jiġu kkonsultati esperti tal-mard infettiv qabel ma jinbeda t-trattament b’inebilizumab.

Lewkoenċefalopatija multifokali progressiva (PML, progressive multifocal leukoencephalopathy)

PML hija infezzjoni virali opportunistika tal-moħħ ikkawżata mill-virus ta’ John Cunningham (JCV, John Cunningham virus) li tipikament isseħħ f’pazjenti li huma immunokompromessi, u li tista’ twassal għal mewt jew diżabilità severa. Infezzjoni b’JCV li twassal għal PML ġiet osservata f’pazjenti ttrattati b’antikorpi oħra li jnaqqsu ċ-ċelluli B.

Ma ġie identifikat l-ebda każ ikkonfermat ta’ PML fil-provi kliniċi b’inebilizumab. Fil-provi kliniċi ta’ inebilizumab, individwu wieħed (prova dwar NMOSD) miet wara l-iżvilupp ta’ leżjonijiet ġodda fil-moħħ li għalihom ma setgħetx tiġi stabbilita dijanjosi definittiva. Madankollu, id-dijanjosi differenzjali kienet tinkludi attakk atipiku ta’ NMOSD, PML, jew enċefalomajelite mifruxa akuta.

It-tobba għandhom joqogħdu attenti għal sintomi kliniċi jew sejbiet b’Iimmaġini bir-Rriżonanza Mmanjetika (MRI, mMagnetic rResonance iImaging) li jistgħu jissuġġerixxu PML. Is-sejbiet b’MRI jistgħu jkunu evidenti qabel is-sinjali jew is-sintomi kliniċi. Sintomi tipiċi assoċjati ma’ PML huma diversi, javvanzaw fuq perjodu ta’ jiem sa ġimgħat, u jinkludu dgħufija progressiva fuq naħa waħda tal-ġisem jew guffaġni tad-dirgħajn/riġlejn, disturbi fil-vista, u bidliet fil-mod ta’ kif wieħed jaħseb, fil-memorja, u fl-orjentazzjoni li jwasslu għal konfużjoni u bidliet fil-personalità.

Mal-ewwel sinjal jew sintomu li jissuġġerixxi PML, it-trattament b’inebilizumab għandu jiġi sospiż sakemm PML tiġi eskluża. Għandhom jiġu kkunsidrati aktar evalwazzjoni, inkluża konsultazzjoni ma’ newrologu, skenn MRI preferibbilment b’kuntrast, ittestjar tal-fluwidu ċerebrospinali għal DNA virali ta’ JC, u valutazzjonijiet newroloġiċi ripetuti. Jekk tiġi ikkonfermata, it-trattament b’inebilizumab għandu jitwaqqaf.

Newtropenija b’bidu ttardjat

Ġew irrappurtati każijiet ta’ bidu ttardjat ta’ newtropenija (ara sezzjoni 4.8). Għalkemm xi każijiet kienu ta’ Ggrad 3, il-maġġoranza tal-każijiet kienu ta’ Ggrad 1 jew 2. Ġew irrappurtati każijiet ta’ bidu ttardjat ta’ newtropenija mill-inqas 4 ġimgħat wara l-aħħar infużjoni ta’ inebilizumab. F’pazjenti b’sinjali u sintomi ta’ infezzjoni, huwa rakkomandat il-kejl tan-newtrofili fid-demm.

Trattament ta’ pazjenti immunokompromessi b’mod sever

Pazjenti fi stat immunokompromess b’mod sever m’għandhomx jiġu ttrattati qabel ma tgħaddi l-kondizzjoni (ara sezzjoni 4.3).

Inebilizumab ma ġiex ittestjat flimkien ma’ immunosoppressanti oħra. Jekk ser jingħata flimkien ma’ terapija immunosoppressiva oħra, ikkunsidra l-potenzjal ta’ żieda fl-effetti immunosoppressivi.

Pazjenti b’immunodefiċjenza konġenitali jew akkwiżita magħrufa, inklużi infezzjoni bl-HIV jew splenektomija, ma ġewx studjati.

Tilqim

It-tilqim kollu għandu jingħata skont il-linji gwida dwar it-tilqim mill-inqas 4 ġimgħat qabel il-bidu ta’ inebilizumab. L-effikaċja u s-sigurtà ta’ tilqim b’vaċċini ħajjin jew b’dawk ħajjin u attenwati wara terapija b’inebilizumab ma ġewx studjati, u t-tilqim b’vaċċini ħajjin u attenwati jew b’dawk ħajjin mhuwiex rakkomandat matul it-trattament u qabel ma ċ-ċelluli B jerġgħu lura għan-normal.

It-trabi ta’ ommijiet esposti għal inebilizumab matul it-tqala m’għandhomx jingħataw vaċċini ħajjin jew ħajjin u attenwati qabel ma jiġi kkonfermat l-irkupru tal-għadd taċ-ċelluli B fit-tarbija. It-tnaqqis taċ-ċelluli B f’dawn it-trabi esposti jista’ jżid ir-riskji minn vaċċini ħajjin jew dawk ħajjin u attenwati. Vaċċini mhux ħajjin, kif indikat, jistgħu jingħataw qabel l-irkupru minn tnaqqis taċ-ċelluli B u tal-livell ta’ Ig, iżda għandha tiġi kkunsidrata konsultazzjoni ma’ speċjalist ikkwalifikat biex jiġi evalwat jekk inbeniex rispons immuni protettiv.

Żmien sakemm iċ-ċelluli B jerġgħu lura għan-normal

Iż-żmien sakemm iċ-ċelluli B jerġgħu lura għan-normal wara l-għoti ta’ inebilizumab mhux magħruf (ara sezzjoni 5.1). It-tnaqqis taċ-ċelluli B taħt il-limitu t’isfel tan-normal inżamm f’94% tal-pazjenti għal mill-inqas 6 xhur wara t-trattament.

Tqala

Bħala miżura ta’ prekawzjoni, huwa ppreferut li jiġi evitat l-użu ta’ inebilizumab matul it-tqala u f’nisa li jistgħu joħorġu tqal li ma jkunux qed jużaw kontraċezzjoni (ara sezzjoni 4.6). Il-pazjenti għandhom jingħataw istruzzjoni li jekk ikunu tqal jew jekk jippjanaw li joħorġu tqal waqt li jkunu qed jieħdu inebilizumab, għandhom jinfurmaw lill-fornitur tal-kura tas-saħħa tagħhom. Nisa li jistgħu joħorġu tqal għandhom jużaw kontraċezzjoni effettiva (metodi li jwasslu għal rati ta’ tqala ta’ inqas minn 1%) waqt li jkunu qed jirċievu Uplizna u għal 6 xhur wara l-aħħar għoti ta’ Uplizna.

Tumuri malinni

Prodotti mediċinali immunomodulatorji jistgħu jżidu r-riskju ta’ tumuri malinni. Abbażi tal-esperjenza limitata b’inebilizumab f’NMOSD u f’IgG4‑RD (ara sezzjoni 4.8), id-data attwali ma tidhirx li tissuġġerixxi xi żieda fir-riskju ta’ tumuri malinni. Madankollu, ir-riskju possibbli ta’ żvilupp ta’ tumuri solidi ma jistax jiġi eskluż f’dan iż-żmien.

Kontenut ta’ sodium

Dain il-prodott mediċinali fih 48.3 mg sodium f’kull doża, ekwivalenti għal  2% tal-ammont massimu rakkomandat mill-WHO ta’ 2 g sodium li għandu jittieħed kuljum minn adult.

4.5	Interazzjoni ma’ prodotti mediċinali oħra u forom oħra ta’ interazzjoni

Ma twettaq l-ebda studju ta’ interazzjoni.

Il-mogħdija tal-eliminazzjoni primarja għall-antikorpi terapewtiċi hija t-tneħħija permezz tas-sistema retikuloendoteljali. L-enzimi taċ-ċitokrom P450, il-pompi tal-effluss, u l-mekkaniżmi ta’ rbit mal-proteini mhumiex involuti fit-tneħħija tal-antikorpi terapewtiċi. Għalhekk, ir-riskju potenzjali ta’ interazzjonijiet farmakokinetiċi bejn inebilizumab u prodotti mediċinali oħra huwa baxx.

Tilqim

L-effikaċja u s-sigurtà ta’ tilqim b’vaċċini ħajjin jew ħajjin u attenwati wara terapija b’inebilizumab ma ġewx studjati. Ir-rispons għat-tilqim jista’ jkun indebolit meta jkun hemm tnaqqis ta’ ċelluli B. Huwa rakkomandat li l-pazjenti jieħdu t-tilqim kollu qabel il-bidu tat-terapija b’inebilizumab (ara sezzjoni 4.4).

Immunosoppressanti

Inebilizumab ġie ttestjat, u huwa maħsub biex jintuża, bħala monoterapija għal din l-indikazzjoni. M’hemm l-ebda data disponibbli dwar is-sigurtà jew l-effikaċja ta’ inebilizumab mogħti flimkien ma’ immunosoppressanti oħra. Fl-istudju pivitali dwar NMOSD, matul l-RCP, ingħata kors ta’ ġimagħtejn ta’ kortikosterojdi orali (flimkien ma’ ġimgħa fejn tnaqqsu bil-mod għax-xejn) lill-individwi kollha wara l-ewwel għoti ta’ inebilizumab. 

Fl-istudju pivitali dwar IgG4‑RD, matul l-RCP, l-individwi kienu qed jingħataw doża uniformi ta’ glukokortikojdi (GCs, glucocorticoids) fil-ħin tal-bidu ta’ inebilizumab u mbagħad din bdiet titnaqqas bil-mod għax-xejn b’mod speċifikat minn qabel sat-twaqqif fl-aħħar ta’ 8 ġimgħat (ara sezzjoni 5.1).

L-użu ta’ inebilizumab flimkien ma’ immunosoppressanti, inklużi kortikosterojdi sistemiċi, jista’ jżid ir-riskju ta’ infezzjoni. L-effetti ta’ inebilizumab fuq iċ-ċelluli B u l-immunoglobulini jistgħu jippersistu għal 6 xhur jew aktar wara li dan jingħata.

Meta jinbeda inebilizumab wara terapiji immunosoppressivi oħra b’effetti immuni fit-tul jew meta jinbdew terapiji immunosoppressivi oħra b’effetti immuni fit-tul wara inebilizumab, it-tul ta’ żmien u l-mod ta’ azzjoni ta’ dawn il-prodotti mediċinali għandhom jiġu kkunsidrati minħabba effetti immunosoppressivi addittivi potenzjali (ara sezzjoni 5.1).

4.6	Fertilità, tqala, u treddigħ

Nisa li jistgħu joħorġu tqal

Nisa li jistgħu joħorġu tqal għandhom jużaw kontraċezzjoni effettiva (metodi li jwasslu għal rati ta’ tqala ta’ inqas minn 1%) waqt li jkunu qed jirċievu Uplizna u għal 6 xhur wara l-aħħar għoti ta’ Uplizna.

Tqala

Hemm ammont limitat ta’ data dwar l-użu ta’ inebilizumab f’nisa tqal. Inebilizumab huwa antikorp monoklonali umanizzat ta’ IgG1 u l-immunoglobulini huma magħrufa li jgħaddu mill-barriera tal-plaċenta. Ġew irrappurtati tnaqqis taċ-ċelluli B periferali u limfoċitopenija temporanji fi trabi mwielda lil ommijiet esposti għal antikorpi oħra li jnaqqsu ċ-ċelluli B matul it-tqala.

Studji f’annimali ma jurux effetti ħżiena diretti jew indiretti tossiċi fuq is-sistema riproduttiva; madankollu, dawn urew tnaqqis taċ-ċelluli B fil-fwied tal-fetu tal-frieħ (ara sezzjoni 5.3).

It-trattament b’inebilizumab għandu jiġi evitat matul it-tqala sakemm il-benefiċċju potenzjali għall-omm ma jegħlibx ir-riskju potenzjali għall-fetu.

F’każ ta’ esponiment matul it-tqala, it-tnaqqis taċ-ċelluli B jista’ jkun mistenni fi trabi tat-twelid minħabba l-proprjetajiet farmakoloġiċi tal-prodott u s-sejbiet minn studji f’annimali (ara sezzjoni 5.3). Il-livelli taċ-ċelloli B fit-trabi wara esponiment tal-omm għal inebilizumab ma ġewx studjati fi provi kliniċi. It-tul ta’ żmien potenzjali tat-tnaqqis taċ-ċelluli B fit-trabi esposti għal inebilizumab in utero, u l-impatt tat-tnaqqis taċ-ċelluli B fuq is-sigurtà u l-effettività ta’ vaċċini, mhumiex magħrufa (ara sezzjonijiet 4.4 u 5.1). Konsegwentement, it-trabi tat-twelid għandhom jiġu mmonitorjati għat-tnaqqis taċ-ċelluli B u t-tilqim b’vaċċini b’virus ħaj, bħall-vaċċin tal-Bacillus Calmette‑Guérin (BCG), għandu jiġi pospost sakemm l-għadd taċ-ċelluli B tat-tarbija jkun reġa’ lura għan-normal (ara sezzjoni 4.4).

Treddigħ

L-użu ta’ inebilizumab fin-nisa matul it-treddigħ ma ġiex studjat. Mhux magħruf jekk inebilizumab jiġix eliminat fil-ħalib tas-sider tal-bniedem. Fil-bnedmin, l-eliminazzjoni tal-antikorpi ta’ IgG fil-ħalib tas-sider isseħħ matul l-ewwel ftit jiem wara t-twelid, li jonqsu għal konċentrazzjonijiet baxxi eżatt wara dan.
Konsegwentement, ma jistax jiġi eskluż riskju għat-tarbija mredda’ matul dan il-perjodu qasir. Wara dan, Uplizna jista’ jintuża waqt it-treddigħ jekk ikun klinikament meħtieġ. Madankollu, jekk il-pazjenta tkun ġiet ittrattata b’Uplizna sal-aħħar ftit xhur tat-tqala, it-treddigħ jista’ jinbeda eżatt wara t-twelid.

Fertilità

Hemm data limitata dwar l-effett ta’ inebilizumab fuq il-fertilità tal-bniedem; madankollu, studji f’annimali wrew tnaqqis fil-fertilità. Is-sinifikanza klinika ta’ dawn is-sejbiet mhux kliniċi mhix magħrufa (ara sezzjoni 5.3).

4.7	Effetti fuq il-ħila biex issuq u tħaddem magni

L-attività farmakoloġika u r-reazzjonijiet avversi rrappurtati s’issa jissuġġerixxu li inebilizumab m’għandu l-ebda effett jew ftit li xejn għandu effett fuq il-ħila biex issuq u tħaddem magni.

4.8	Effetti mhux mixtieqa

Sommarju tal-profil tas-sigurtà

Ir-reazzjonijiet avversi rrappurtati bl-aktar mod frekwenti mill-pazjenti ttrattati b’inebilizumab kienu infezzjoni fl-apparat tal-awrina (26.2%), nażofarinġite (20.9%), infezzjoni fl-apparat respiratorju ta’ fuq (15.6%), artralġja  (17.3%), u wuġigħ fid-dahar (13.8%), u limfopenija (10.7%) matul kemm il-perjodu kkontrollat randomised (RCP, randomised controlled period) l-RCP kif ukoll il-perjodu open-label l-(OLP, open-label period).

Ir-reazzjonijiet avversi serji rrappurtati bl-aktar mod frekwenti mill-pazjenti ttrattati b’inebilizumab matul l-RCP u l-OLP kienu infezzjonijiet (11.1%) (inklużi infezzjonijiet fl-apparat tal-awrina (4.0%), pulmonite (1.8%)) u NMOSD (1.8%).

Lista ta’ reazzjonijiet avversi f’tabella

Ir-reazzjonijiet avversi rrappurtati fil- provia kliniċika u l-esperjenza ta’ wara t-tqegħid fis-suq wara t-trattament bta’ inebilizumab f’NMOSD huma elenkati fit-Ttabella 2 skont il-kategoriji ta’ frekwenza li ġejjin: komuni ħafna (≥ 1/10); komuni (≥ 1/100 sa < 1/10); mhux komuni (≥ 1/1 ,000 sa < 1/100); rari (≥ 1/10 ,000 sa < 1/1 ,000); rari ħafna (< 1/10 ,000) u mhux magħrufa (ma tistax tittieħed stima mid-data disponibbli).

Tabella 2. Reazzjonijiet avversi rrappurtati fi provi kliniċi dwar inebilizumab, inklużi pazjenti b’NMOSD u IgG4‑RD kif ukoll minn esperjenza ta’ wara t-tqegħid fis-suq

	Sistema tal-klassifika tal-organi fil-MedDRA 
	Komuni ħafna
(≥ 1/10) 
	Komuni
(≥ 1/100 sa < 1/10) 
	Mhux Komuni
(≥ 1/1 000 sa < 1/100) 

	Infezzjonijiet u infestazzjonijiet
	Infezzjoni fl-apparat tal-awrina,
infezzjoni fl-apparat respiratorju,
nażofarinġite,
influwenza
	Pulmonite,
ċellulite,
herpes zoster,
sinożite
	Sepsis, 
axxess taħt il-ġilda,
bronkjolite

	Disturbi tad-demm u tas-sistema limfatika
	Limfopenija*
	Newtropenija,
Newtropenija b’bidu ttardjat 
	

	Disturbi muskolu-skeletriċi u tat-tessuti konnettivi
	Artralġja,
uġigħ fid-dahar
	Majalġja
	

	Disturbi ġenerali u kondizzjonijiet ta’ mnejn jingħata
	
	Piressija (deni)
	

	Investigazzjonijiet
	Tnaqqis fl-immunoglobulini
	
	

	Korriment, avvelenament u komplikazzjonijiet ta’ xi proċedura
	Reazzjonijiet relatati mal-infużjoni
	
	


* Limfopenija tinkludi tnaqqis fl-għadd ta’ limfoċiti
	Klassi tas-Sistemi u tal-Organi tal-MedDRA
	Reazzjoni avversa
	Frekwenza

	Infezzjonijiet u infestazzjonijiet
	Infezzjoni fl-apparat tal-awrina,
infezzjoni fl-apparat respiratorju,
nażofarinġite,
influwenza
	Komuni Ħafna

	
	Pulmonite,
ċellulite,
herpes zoster,
sinożite
	Komuni

	
	Sepsis,
axxess taħt il-ġilda,
bronkjolite
	Mhux Komuni

	Disturbi tad-demm u tas-sistema limfatika
	Limfopenija,
Newtropenija,
Newtropenija b’bidu ttardjat
	Komuni

	Disturbi muskoluskeletriċi u tat-tessuti konnettivi
	Artralġja,
uġigħ fid-dahar
	Komuni Ħafna

	Investigazzjonijiet
	Tnaqqis fl-immunoglobulini
	Komuni Ħafna

	Korriment, avvelenament u komplikazzjonijiet ta’ xi proċedura
	Reazzjoni relatata mal-infużjoni
	Komuni Ħafna



Deskrizzjoni ta’ reazzjonijiet avversi magħżula

Reazzjonijiet relatati mal-infużjoni

Inebilizumab jista’ jikkawża reazzjonijiet relatati mal-infużjoni, li jistgħu jinkludu wġigħ ta’ ras, nawsja, ħedla ta’ ngħas, qtugħ ta’ nifs, deni, majalġja, raxx, palpitazzjonijiet jew sintomi oħra. Il-pazjenti kollha ngħataw medikazzjoni minn qabel. Ġew osservati reazzjonijiet għall-infużjoni f’9.2% tal-pazjenti b’NMOSD matul l-ewwel kors ta’ inebilizumab meta mqabbla ma’ 10.7% tal-pazjenti ttrattati bi plaċebo. Ġew osservati reazzjonijiet għall-infużjoni għal inebilizumab f’7.4% tal-pazjenti b’IgG4‑RD meta mqabbla ma’ 14.9% tal-pazjenti ttratati bi plaċebo matul l-RCP. Ir-reazzjonijiet relatati mal-infużjoni kienu l-aktar komuni mal-ewwel infużjoni iżda kienu osservati matul infużjonijiet sussegwenti. Il-maġġoranza tar-reazzjonijiet relatati mal-infużjoni rrappurtati fil-pazjenti ittrattati b’inebilizumab kienu ta’ severità ħafifa jew moderata.

Infezzjonijiet

Fil-provi kliniċi, Ġġiet irrappurtata infezzjoni minn  74.7% tal-pazjenti b’NMOSD u minn 70.5% tal-pazjenti b’IgG4‑RD ittrattati b’inebilizumab matul l-RCP u l-OLP. L-aktar infezzjonijiet komuni f’pazjenti b’NMOSD kienu jinkludu infezzjoni fl-apparat tal-awrina (26.2%), nażofarinġite (20.9%), u infezzjoni fl-apparat respiratorju ta’ fuq (15.6%), influwenza (8.9%), u bronkite (6.7%). L-infezzjonijiet serji rrappurtati minn aktar minn pazjent wieħed b’NMOSD ittrattati b’inebilizumab kienu infezzjoni fl-apparat tal-awrina (4.0%) u pulmonite (1.8%). L-aktar infezzjonijiet komuni f’pazjenti b’IgG4‑RD kienu jinkludu infezzjoni fl-apparat respiratorju ta’ fuq (10.7%), nażofarinġite (9.8%), infezzjoni fl-apparat tal-awrina (8.9%) u influwenza (6.3%). L-infezzjonijiet serji rrappurtati minn aktar minn pazjent wieħed b’IgG4‑RD ittrattati b’inebilizumab kienu pulmonite (1.8%). Ara sezzjoni 4.4 għall-azzjoni li għandha tittieħed f’każ ta’ infezzjoni.

Infezzjonijiet opportunistiċi u serji

Fi studju ta’ NMOSD Mmatul l-RCP, ma seħħet l-ebda infezzjoni opportunistika fl-ebda wieħed mill-gruppi ta’ trattament, u seħħet reazzjoni avversa infettiva waħda ta’ Ggrad 4 (pulmonite atipika) f’pazjent ittrattat b’inebilizumab. Matul l-OLP, 2 pazjenti ttrattati b’inebilizumab (0.9%) kellhom infezzjoni opportunistika (li waħda minnhom ma kinitx ikkonfermata) u 3 pazjenti ttrattati b’inebilizumab (1.4%) kellhom reazzjoni avversa infettiva ta’ Ggrad 4. Ara sezzjoni 4.4 għall-azzjoni li għandha tittieħed f’każ ta’ infezzjoni. Fi studju ta’ IgG4‑RD, 3 pazjenti ttrattati b’inebilizumab (2.7%) esperjenzaw infezzjoni opportunistika (kollha herpes zoster mhux serja) fl-RCP u l-OLP.

Anormalitajiet tal-laboratorju

Tnaqqis fl-immunoglobulini

Konsistenti mal-mekkaniżmu ta’ azzjoni tiegħu, il-livelli medji ta’ immunoglobulini naqsu bl-użu ta’ inebilizumab. Fi studju dwar NMOSD, Ffi tmiem l-RCP ta’ 6.5 xhur, il-proporzjon ta’ pazjenti b’livelli taħt il-limitu t’isfel tan-normal kien kif ġej: IgA 9.8% inebilizumab u 3.1% plaċebo, IgE 10.6% inebilizumab u 12.5% plaċebo, IgG 3.8% inebilizumab u 9.4% plaċebo, u IgM 29.3% inebilizumab u 15.6% plaċebo. Ġiet irrappurtata reazzjoni avversa waħda ta’ tnaqqis ta’ IgG (Ggrad 2, matul l-OLP). Il-proporzjon ta’ pazjenti ttrattati b’inebilizumab b’livelli ta’ IgG taħt il-limitu t’isfel tan-normal kien ta’ 7.4% fis-sena 1 u ta’ 9.9% fis-sena 2. B’esponiment medjan ta’ 3.2 snin, il-frekwenza ta’ tnaqqis moderat fl-IgG (300 sa < 500 mg/dL) kienet ta’ 14.2% u l-frekwenza ta’ tnaqqis sever ta’ IgG (< 300 mg/dL) kienet ta’ 3.6%. Fi studju dwar IgG4‑RD fi tmiem l-RCP ta’ 12-il xahar, il-livell tal-immunoglobulina totali tnaqqas b’madwar 12% mil-linja bażi għall-pazjenti ttrattati b’inebilizumab meta mqabbel ma’ żieda ta’ 21% f’pazjenti ttrattati bi plaċebo. It-tnaqqis medju mil-linja bażi fl-immunoglobulina G (IgG, immunoglobulin G) u l-immunoglobulina M (IgM, immunoglobulin M) kien ta’ madwar 9% u 32%, rispettivament, f’pazjenti ttrattati b’inebilizumab, filwaqt li l-IgG żdiedet b’26% u l-IgM żdiedet b’madwar 3% f’pazjenti ttrattati bi plaċebo.

Tnaqqis fl-Għadd ta’ newtrofili

Fi studju dwar NMOSD, Wwara 6.5 xhur ta’ trattament, ġie osservat għadd ta’ newtrofili ta’ bejn 1.0‑1.5 ×x 109/L (Ggrad 2) f’7.5% tal-pazjenti ttrattati b’inebilizumab kontra 1.8% tal-pazjenti ttrattati bi plaċebo. Ġie osservat għadd ta’ newtrofili ta’ bejn 0.5‑1.0 ×x 109/L (Ggrad 3) f’1.7% tal-pazjenti ttrattati b’inebilizumab kontra 0% tal-pazjenti ttrattati bi plaċebo. Fi studju dwar IgG4‑RD matul l-RCP ta’ 12-il xahar, ġie osservat għadd ta’ newtrofili ta’ bejn1.0‑1.5 × 109/L f’7.5% tal-pazjenti ttrattati b’inebilizumab kontra 3% tal-pazjenti ttrattati bi plaċebo. Ġie osservat għadd ta’ newtrofili ta’ bejn 0.5‑1.0 × 109/L f’0% tal-pazjenti ttrattati b’inebilizumab kontra 1.5% tal-pazjenti ttrattati bi plaċebo. In-newtropenija ġeneralment kienet temporanja u ma kinitx assoċjata ma’ infezzjonijiet serji.

Tnaqqis fl-għadd ta’ limfoċiti

Fi studju dwar NMOSD, matulWara 6.5 xhur ta’ trattament, tnaqqis fl-għadd ta’ limfoċiti ġie osservat b’mod aktar komuni f’pazjenti ttrattati b’inebilizumab minn f’dawk bi plaċebo: ġie osservat għadd ta’ limfoċiti ta’ bejn 500‑< 800/mm3 (Ggrad 2) f’21.4% tal-pazjenti ttrattati b’inebilizumab kontra 12.5% tal-pazjenti ttrattati bi plaċebo. Ġie osservat għadd ta’ limfoċiti ta’ bejn 200‑< 500/mm3 (Ggrad 3) fi 2.9% tal-pazjenti ttrattati b’inebilizumab kontra 1.8% tal-pazjenti ttrattati bi plaċebo. Fi studju dwar IgG4‑RD, matul 12-il xahar ta’ trattament fl-RCP, tnaqqis fl-għadd ta’ limfoċiti ġie osservat b’mod aktar komuni f’pazjenti ttrattati b’inebilizumab minn f’dawk ittrattati bi plaċebo: ġie osservat għadd ta’ limfoċiti ta’ bejn 500‑< 800/mm3 (grad 2) f’26.9% kemm tal-pazjenti ttrattati b’inebilizumab kif ukoll tal-pazjenti ttrattati bi plaċebo. Ġie osservat għadd ta’ limfoċiti ta’ bejn 200‑< 500/mm3 (grad 3) fi 10.4% tal-pazjenti ttrattati b’inebilizumab kontra 3.0% tal-pazjenti ttrattati bi plaċebo. Din is-sejba hija konsistenti mal-mekkaniżmu ta’ azzjoni ta’ tnaqqis taċ-ċelluli B peress li ċ-ċelluli B huma subsett tal-popolazzjoni ta’ limfoċiti.

Rappurtar ta’ reazzjonijiet avversi suspettati
Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

L-ogħla doża ta’ inebilizumab ittestjata f’pazjenti awtoimmuni kienet ta’ 1 200 mg, mogħtija bħala żewġ infużjonijiet ġol-vini ta’ 600 mg ġimagħtejn ’il bogħod minn xulxin. Ir-reazzjonijiet avversi kienu simili għal dak li ġie osservat fl-istudju kliniku pivitali ta’ inebilizumab.

M’hemm l-ebda antidotu speċifiku f’każ ta’ doża eċċessiva; l-infużjoni għandha titwaqqaf immedjatament u l-pazjent għandu jiġi osservat għal reazzjonijiet relatati mal-infużjoni (ara sezzjoni 4.4). Il-pazjent għandu jiġi mmonitorjat mill-qrib għal sinjali jew sintomi ta’ reazzjonijiet avversi u għandha tinbeda kura ta’ appoġġ kif meħtieġ.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: immunosoppressanti, antikorpi monoklonali, Kodiċi ATC: L04AG10

Mekkaniżmu ta’ azzjoni

Inebilizumab huwa antikorp monoklonali li jeħel b’mod speċifiku ma’ CD19, antiġen tas-superfiċje taċ-ċellula preżenti fuq limfoċiti taċ-ċelluli pre‑B u B maturi, inklużi plasmablasts u xi ċelluli tal-plażma. Wara li jeħel fuq is-superfiċje taċ-ċellula tal-limfoċiti B, inebilizumab jappoġġja ċitolisi ċellulari dipendenti mill-antikorpi (ADCC, antibody-dependent cellular cytolysis) u fagoċitosi ċellulari dipendenti mill-antikorpi (ADCP, antibody-dependent cellular phagocytosis). Iċ-ċelluli B huma maħsuba li għandhom rwol ċentrali fil-patoġenesi ta’ NMOSD u IgG4‑RD. Il-mekkaniżmu preċiż li bih inebilizumab jeżerċita l-effetti terapewtiċi tiegħu f’dan il-mardNMOSD mhuwiex magħruf imma huwa preżunt li jinvolvi tnaqqis taċ-ċelluli B u jista’ jinkludi s-soppressjoni tas-sekrezzjoni tal-antikorpi, il-preżentazzjoni ta’ antiġen, interazzjoni bejn iċ-ċelluli B u ċ-ċelluli T, u l-produzzjoni ta’ medjaturi infjammatorji.

Effetti farmakodinamiċi

Il-farmakodinamika ta’ inebilizumab ġiet evalwata permezz ta’ assaġġ għaċ-ċelluli B CD20+, peress li inebilizumab jista’ jinterferixxi mal-assaġġ taċ-ċelluli B CD19+. It-trattament b’inebilizumab inaqqas l-għadd ta’ ċelluli B CD20+ fid-demm wara 8 ijiem mill-infużjoni. Fl-i istudju kliniku ta’ 174 pazjent b’NMOSD, l-għadd ta’ ċelluli B CD20+ kien tnaqqas għal inqas mil-limitu t’isfel tan-normal wara 4 ġimgħat f’100% tal-pazjenti ttrattati b’inebilizumab u baqa’ taħt il-limitu t’isfel tan-normal f’94% tal-pazjenti għal 28 ġimgħa wara l-bidu tat-trattament. Fl-istudju kliniku ta’ 68 pazjent b’IgG4‑RD, l-għadd ta’ ċelluli B CD20+ kien tnaqqas għal inqas mil-limitu t’isfel tan-normal wara ġimagħtejn f’100% tal-pazjenti ttrattati b’inebilizumab u baqa’ taħt il-limitu t’isfel tan-normal fi 82% u 79% tal-pazjenti f’ġimgħa 26 u 52, rispettivament, b’intervall fit-trattament ta’ 6 xhur. Iż-żmien sakemm iċ-ċelluli B jerġgħu lura għan-normal wara l-għoti ta’ inebilizumab mhux magħruf.

Matul l-RCP tal-istudji kliniċi ta’ inebilizumab f’NMOSD u IgG4‑RD, ġew osservati antikorpi kontra l-mediċina (ADAs, anti-drug antibodies) li ħarġu bit-trattament f’2.9% u 8.8% tal-pazjenti rispettivament. Fl-istudju pivitali ta’ pazjenti b’NMOSD, il-prevalenza ta’ antikorpi kontra l-mediċina (ADA, anti-drug antibodies) kienet ta’ 14.7% fi tmiem l-OLP; l-inċidenza globali ta’ ADA li żviluppaw mat-trattament kienet ta’ 7.1% (16 minn 225) u l-okkorrenza u t-titru ta’ punti ta’ żmien pożittivi għal ADA naqqsu maż-żmien bit-trattament b’inebilizumab. L-istat pożittiv għal ADA deher li ma kellu l-ebda impatt klinikament rilevanti fuq il-parametri PK u PD (ċelluli B) u ma kellux impatt fuq il-profil tas-sigurtà fit-tul. Ma kien hemm l-ebda effett evidenti tal-istat ta’ ADA fuq ir-riżultat tal-effikaċja; madankollu, l-impatt ma jistax jiġi evalwat kompletament minħabba l-inċidenza baxxa ta’ ADA assoċjati mat-trattament b’inebilizumab.

Effikaċja klinika u sigurtà

Disturbi fl-ispettru ta’ newromajelite ottika (NMOSD, neuromyelitis optica spectrum disorders)

L-effikaċja ta’ inebilizumab għat-trattament ta’ NMOSD ġiet studjata fi prova klinika randomised (3:1), double‑blind u kkontrollata bi plaċebo f’adulti b’NMOSD seropożittivi jew seronegattivi għal AQP4-IgG. L-istudju kien jinkludi pazjenti li kienu esperjenzaw mill-inqas attakk akut wieħed ta’ NMOSD matul is-sena ta’ qabel jew mill-inqas 2 attakki matul is-sentejn ta’ qabel li kienu jeħtieġu terapija ta’ salvataġġ (eż., sterojdi, bidla ta’ plażma, immunoglobulini ġol-vini), u kellhom punteġġ tal-Iskala tas-Severità tad-Diżabilità Estiża (EDSS, Expanded Disability Severity Scale) ta’ ≤ 7.5 (pazjenti b’punteġġ ta’ 8.0 kienu eliġibbli jekk il-pazjent seta’ jipparteċipa b’mod raġonevoli). Il-pazjenti kienu esklużi jekk fil-passat kienu ġew ittrattati b’terapiji immunosoppressivi f’intervall speċifikat għal kull tali terapija. Ma kinux permessi terapiji immunosoppressivi fl-isfond għall-prevenzjoni ta’ attakki ta’ NMOSD. Ingħata kors ta’ ġimagħtejn ta’ kortikosterojdi orali (flimkien ma’ ġimgħa fejn dawn tnaqqsu għax-xejn) fil-bidu tat-trattament b’inebilizumab fl-istudju pivitali.

Il-pazjenti kienu ttrattati b’infużjonijiet ġol-vini ta’ inebilizumab 300 mg fil-Jjum 1 u fil-Jjum 15, jew plaċebo ekwivalenti, u mbagħad ġew segwiti għal perjodu sa 197 jum jew attakk aġġudikat, imsejjaħ il-perjodu kkontrollat randomised (RCP, randomised controlled period). L-attakki potenzjali kollha kienu evalwati minn Kumitat ta’ Aġġudikazzjoni (AC, Adjudication Committee) blinded u indipendenti li ddetermina jekk l-attakk issodisfax il-kriterji definiti mill-protokoll. Il-kriterji ta’ attakk irrikonoxxew attakki fl-oqsma kollha affettwati minn NMOSD (newrite ottika, majelite, moħħ, u zokk ċerebrali) u kienu jinkludu kriterji bbażati esklussivament fuq manifestazzjonijiet kliniċi sostanzjali, kif ukoll kriterji li kattru sejbiet kliniċi aktar modesti bl-użu ta’ MRI (ara Ttabella 3).

Tabella 3. Ħarsa ġenerali lejn il-kriterji definiti mill-protokoll għal attakk ta’ NMOSD

	Qasam
	Sintomi rappreżentattivi
	Sejbiet kliniċi biss
	Sejbiet kliniċi FLIMKIEN MA’ dawk radjuloġiċi

	Nerv ottiku
	Vista mċajpra
Telf tal-vista
Uġigħ fl-għajnejn
	8 kriterji bbażati fuq bidliet fl-akutezza viżiva jew difett pupillari afferenti relattiv (RAPD, relative afferent pupillary defect)
	3 kriterji bbażati fuq bidliet fl-akutezza viżiva jew RAPD flimkien ma’ preżenza ta’ sejbiet korrispondenti fuq MRI tan-nerv ottiku

	Sinsla tad-dahar
	Uġigħ fil-fond jew uġigħ li jinfirex minn nerv infjammat jew ikkompressat fis-sinsla
Parasteżija fl-estremitajiet
Dgħufija
Disfunzjoni tal-isfinteru
Sinjal ta’ Lhermitte (mhux waħdu)
	2 kriterji bbażati fuq bidliet fil-punteġġi funzjonali piramidali, tal-bużżieqa tal-awrina/tal-imsaren, jew tas-sensi
	2 kriterji bbażati fuq bidliet fil-punteġġi funzjonali piramidali, tal-bużżieqa tal-awrina/tal-imsaren, jew tas-sensi FLIMKIEN MA’ sejbiet korrispondenti fuq MRI tas-sinsla tad-dahar

	Zokk ċerebrali
	Nawsja
Rimettar li jkun diffiċli biex jiġi kkontrollat
Sulluzzu li jkun diffiċli biex jiġi kkontrollat
Sinjali newroloġiċi oħra (eż., vista doppja, disartrija, disfaġja, vertigo, paraliżi okulomotorja, dgħufija, nystagmus, anormalità oħra fin-nervituri kranjali)
	Xejn
	2 kriterji bbażati fuq sintomi jew bidliet fil-punteġġi funzjonali taz-zokk ċerebrali/ċerebellari FLIMKIEN MA’ sejbiet korrispondenti fuq MRI taz-zokk ċerebrali

	Moħħ
	Enċefalopatija
Disfunzjoni ipotalamika
	Xejn
	Kriterju wieħed ibbażat fuq bidliet fil-punteġġi funzjonali ċerebrali/sensorji/piramidali FLIMKIEN MA’ sejbiet korrispondenti fuq MRI tal-moħħ



Pazjenti li kellhom attakk iddeterminat mill-AC fl-RCP, jew li lestew il-vista ta’ Jjum 197 mingħajr attakk, ħarġu mill-RCP u kellhom l-għażla li jirreġistraw f’OLP u jibdew jew ikomplu t-trattament b’inebilizumab.

Ġew irreġistrati total ta’ 230 pazjent: ġew irreġistrati 213‑il pazjent li kienu pazjenti seropożittivi għal AQP4-‑IgG u 17 li kienu pazjenti seronegattivi; 174 pazjent kienu ttrattati b’inebilizumab u 56 pazjent kienu ttrattati bi plaċebo fl-RCP tal-istudju. Mill-213‑il pazjent seropożittivi għal AQP4-IgG, 161 kienu ttrattati b’inebilizumab u 52 kienu ttrattati bi plaċebo fl-RCP tal-istudju. Ir-riżultati fil-linja bażi u tal-effikaċja huma ppreżentati għall-pazjenti seropożittivi għal AQP4‑IgG.

Il-karatteristiċi demografiċi u tal-marda fil-linja bażi kienu bbilanċjati fiż-2 gruppi ta’ trattament (ara Ttabella 4).

Tabella 4. Karatteristiċi demografiċi u fil-linja bażi tal-pazjenti b’NMOSD seropożittivi għal AQP4-IgG

	Karatteristika
	Plaċebo
N = 52
	Inebilizumab
N = 161
	B’kollox
N = 213

	Età (snin): medja (devjazzjoni standard [SD, standard deviation])
	42.4 (14.3)
	43.2 (11.6)
	43.0 (12.3)

	Età ≥ 65 sena, n (%)
	4 (7.7)
	6 (3.7)
	10 (4.7)

	Sess: Maskili, n (%)
	3 (5.8)
	10 (6.2)
	13 (6.1)

	Sess: Femminili, n (%)
	49 (94.2)
	151 (93.8)
	200 (93.9)

	Skala tal-istatus tad-diżabilità estiża (EDSS, expanded disability status scale): medja (SD)
	4.35 (1.63)
	3.81 (1.77)
	3.94 (1.75)

	Tul tal-marda (snin): medja (SD)
	2.92 (3.54)
	2.49 (3.39)
	2.59 (3.42)

	Numru ta’ rikaduti qabel: ≥ 2, n (%)
	39 (75.0)
	137 (85.1)
	176 (82.6)

	Rata Aannwalizzata ta’ Rrikaduti: medja (SD)
	1.456 (1.360)
	1.682 (1.490)
	1.627 (1.459)



Terapija ta’ salvataġġ inbdiet skont il-bżonn għal attakki ta’ NMOSD. Il-pazjenti kollha ngħataw medikazzjoni qabel l-għoti tal-prodott li kien qed jiġi investigat biex jitnaqqas ir-riskju ta’ reazzjonijiet relatati mal-infużjoni.

Il-punt finali primarju tal-effikaċja kien iż-żmien (jiem) mill-Jjum 1 sal-bidu ta’ attakk ta’ NMOSD determinat mill-AC fil-Jjum 197 jew qabel. Il-kejl tal-punt finali sekondarju ewlieni addizzjonali kien jinkludi aggravar mil-linja bażi fl-EDSS fl-aħħar vista matul l-RCP, bidla mil-linja bażi fil-punteġġ binokulari tal-akutezza viżiva b’kuntrast baxx imkejla permezz taċ-Ċart Landolt C Broken Rings b’kuntrast baxx fl-aħħar vista matul l-RCP, leżjonijiet attivi totali kumulattivi fuq MRI (leżjonijiet ġodda li jtejbu l-gadolinium jew T2 ġodda/li jkunu qed jikbru) matul l-RCP, u n-numru ta’ pazjenti li nżammu l-isptar minħabba NMOSD. Pazjent kien ikkunsidrat li kellu aggravar fil-punteġġ tal-EDSS jekk kien issodisfat wieħed mill-kriterji li ġejjin: (1) aggravar ta’ 2 punti jew aktar fil-punteġġ tal-EDSS għall-pazjenti b’punteġġ fil-linja bażi ta’ 0; (2) aggravar ta’ punt wieħed jew aktar fil-punteġġ tal-EDSS għall-pazjenti b’punteġġ fil-linja bażi ta’ 1 sa 5; (3) aggravar ta’ 0.5 punti jew aktar fil-punteġġ tal-EDSS għall-pazjenti b’punteġġ fil-linja bażi ta’ 5.5 jew aktar. Għalkemm ma kien hemm l-ebda komparatur disponibbli matul l-OLP, ġiet determinata r-rata annwalizzata ta’ attakki kemm fit-trattament randomised kif ukoll f’dak open-label.

Ir-riżultati fil-pazjenti seropożittivi għal AQP4-‑IgG huma ppreżentati fit-Ttabella 5 u l-Ffigura 1. F’dan l-istudju, it-trattament b’inebilizumab naqqas b’mod statistikament sinifikanti r-riskju ta’ attakk ta’ NMOSD determinat mill-AC meta mqabbel mat-trattament bi plaċebo (proporzjon ta’ periklu: 0.227, p < 0.0001; tnaqqis ta’ 77.3% fir-riskju ta’ attakk ta’ NMOSD determinat mill-AC) f’pazjenti seropożittivi għal AQP4-‑IgG. Ma ġie osservat l-ebda benefiċċju tat-trattament f’pazjenti seronegattivi għal AQP4-IgG.

Fil-grupp ta’ inebilizumab, l-aggravar tal-EDDS kien inqas b’mod sinifikanti minn dak fil-grupp tal-plaċebo (14.9% kontra 34.6% tal-individwi). Ma kien hemm l-ebda differenza fil-punteġġ binokulari tal-akutezza viżiva b’kuntrast baxx bejn il-gruppi tal-istudju. In-numru kumulattiv medju ta’ leżjonijiet attivi totali fuq MRI (1.7 kontra 2.3) u n-numru kumulattiv medju ta’ dħul l-isptar relatat ma’ NMOSD (1.0 kontra 1.4) kienu mnaqqsa fil-grupp tal-istudju b’inebilizumab.

Tabella 5. Riżultati tal-effikaċja fil-prova pivitali f’NMOSD seropożittivi għal AQP4-IgG

	
	Grupp ta’ trattament

	
	Plaċebo
N = 52
	Inebilizumab
N = 161

	Żmien sa attakk determinat mill-kumitat ta’ aġġudikazzjoni (punt finali primarju tal-effikaċja)

	Numru (%) ta’ pazjenti b’attakk
	22 (42.3%)
	18 (11.2%)

	Proporzjon ta’ periklu (CI ta’ 95%)a
	0.227 (0.1214, 0.4232)

	valur pa
	< 0.0001


a Metodu ta’ rigressjoni ta’ Cox, bil-Plaċebo bħala l-grupp ta’ referenza.

Figura 1. Plot Kaplan-Meier taż-żmien sal-ewwel attakk ta’ NMOSD determinat mill-AC matul l-RCP f’pazjenti seropożittivi għal AQP4-IgG

AC  = adjudication committee (kumitat ta’ aġġudikazzjoni); AQP4‑IgG =  anti‑aquaporin‑4 immunoglobulin G; CI  = confidence interval (intervall ta’ kunfidenza); NMOSD  = neuromyelitis optica spectrum disorders (disturbi fl-ispettru ta’ newromajelite ottika); RCP  = randomised control period (perjodu kkontrollat randomised).

Fl-RCP u l-OLP, ir-rata annwalizzata ta’ attakki ta’ NMOSD determinati mill-AC ġiet analizzata bħala punt finali sekondarju u f’pazjenti seropożittivi għal AQP4‑IgG ittrattati b’inebilizumab ir-riżultat kien ta’  0.09.

Marda relatata mal-immunoglobulina G4 (IgG4‑RD, immunoglobulin G4‑related disease)

L-effikaċja ta’ inebilizumab għat-trattament ta’ IgG4‑RD ġiet studjata fi prova klinika waħda randomised (1:1), double‑blind, multiċentrika, fuq 52 ġimgħa u kkontrollata bi plaċebo li rreġistrat 135 pazjent adult b’IgG4‑RD attiva. Il-pazjenti kellhom marda attiva, definita minn immaġni klinika, karatteristiċi tal-bijopsija jew tal-laboratorju, u li kienet teħtieġ it-trattament skont il-ġudizzju tat-tabib. Il-pazjenti eliġibbli kellhom IgG4‑RD li kienet għadha kemm ġiet dijanjostikata jew rikorrenti li kienet teħtieġ trattament bi glukokortikojdi (GC, glucocorticoid) waqt l-ittestjar, kellhom storja kkonfermata ta’ involviment tal-organi fi kwalunkwe ħin waqt il-marda u ssodisfaw il-kriterji tal-klassifikazzjoni ACR/EULAR 2019.
Iż-żidiet qawwija potenzjali kollha fl-intensità tal-marda matul l-istudju kienu vvalutati mill-investigatur u rieżaminati sussegwentement minn kumitat ta’ aġġudikazzjoni blinded u indipendenti, li ddetermina jekk iż-żieda qawwija fl-intensità tal-marda ssodisfatx waħda jew aktar mill-kriterji dijanjostiċi taż-żieda qawwija fl-intensità tal-marda, speċifiċi għall-organu u definiti mill-protokoll. Iż-żieda qawwija fl-intensità tal-marda ġiet definita bħala sinjali jew sintomi ġodda/li kienu sejrin għall-agħar li kienu aġġudikati b’mod pożittiv u ġġustifikaw it-trattament mill-investigatur. Kien meħtieġ in-nuqqas ta’ dijanjożi alternattiva. 

Il-pazjenti rċevew 300 mg IV ta’ inebilizumab jew plaċebo fil-Jiem 1, 15 u 183 tal-RCP. Il-pazjenti kienu fuq doża uniformi ta’ glukokortikojdi (GCs) fil-ħin tar-randomisation (ekwivalenti għal 20 mg prednisone kuljum) u mbagħad bdew inaqqsu bil-mod għax-xejn b’mod speċifikat b’5 mg fid-doża ta' kuljum kull ġimagħtejn sat-twaqqif fl-aħħar ta’ 8 ġimgħat. L-użu ta’ GCs matul il-prova kien permess għat-trattament ta’ żidiet qawwija fl-intensità ta’ IgG4‑RD, u għal finijiet oħra inkluż medikazzjoni minn qabel għal trattament investigattiv, trattament orali b’GC għal mhux aktar minn ġimagħtejn, jew b’doża ta’ mhux aktar minn 2.5 mg kuljum ta’ prednisone jew ekwivalenti għat-trattament ta’ insuffiċjenza adrenali. L-użu konkomittanti ta’ aġenti immunosoppressivi bijoloġiċi u mhux bijoloġiċi kien ipprojbit matul il-prova. Pazjenti li lestew l-RCP kellhom l-għażla li jirreġistraw f’OLP u jibdew jew ikomplu t-trattament b’inebilizumab.

227 pazjent ġew ittestjati għal eliġibbiltà. Mill-135 pazjent b’IgG4‑RD irreġistrat, 68 pazjent ġew randomised biex jirċievu inebilizumab u 67 ġew randomised biex jirċievu plaċebo.  Karatteristiċi demografiċi u fil-linja bażi għal pazjenti b’IgG4‑RD matul l-RCP kienu bbilanċjati fil-gruppi kollha tat-trattament (ara tabella 6).  Għalkemm ma kien hemm l-ebda komparatur disponibbli matul l-OLP, kienu determinati żidiet qawwija fl-intensità tal-marda ttrattati u determinati mill-AC fil-perjodu tat-trattament open-label.

Tabella 6. Karatteristiċi demografiċi u fil-linja bażi tal-pazjenti b’IgG4‑RD

	Karatteristika
	Plaċebo
N = 67
	Inebilizumab
N = 68
	B’kollox
N = 135

	Età (snin): medja (devjazzjoni standard [SD, standard deviation])
	58.2 (12.2)
	58.2 (11.5)
	58.2 (11.8)

	Età ≥ 65 sena, n (%)
	21 (31.3%)
	21 (30.9%)
	42 (31.1%)

	Sess: Maskili, n (%)
	49 (73.1%)
	39 (57.4%)
	88 (65.2%)

	Tul tal-marda (snin): medja (SD)
	2.54 (3.06)
	2.64 (3.73)
	2.59 (3.40)

	Manifestazzjoni ta’ Ig‑G4
Għadha kemm ġiet dijanojstikata
	
31 (46.3%)
	
31 (45.6%)
	
62 (45.9%)

	Punteġġ tal-Kriterji tal-Klassifikazzjoni ACR/EULAR
Medja (SD)
	
38.3 (11.7)
	
40.1 (12.1)
	
39.2 (11.9)

	Terapija mhux b’glukokortijodi minn qabel għal IgG4‑RD
Iva
	
20 (29.9%)
	
17 (25.0%)
	
37 (27.4%)

	Punteġġ tal-Indiċi tar-Responder tal-IgG4‑RD fil-Linja Bażi
Medja (SD)
	6.0 (4.0)
	5.4 (4.0)
	5.7 (4.0)



Ir-riżultati f’pazjenti b’IgG4‑RD huma ppreżentati fil-figura 2 u t-tabella 7.

L-istudju ssodisfa l-punt finali primarju tal-effikaċja, iż-żmien sal-ewwel żieda qawwija fl-intensità ta’ IgG4‑RD ittrattata u determinata mill-AC, li kien itwal fil-grupp ta’ inebilizumab, meta mqabbel mal-grupp tal-plaċebo (proporzjon ta’ periklu: 0.13; p < 0.0001; ara figura 2). Ġew issodisfati wkoll il-punti finali sekondarji ewlenin b’sinifikanza statistika (ara tabella 7).

Figura 2. Punt finali primarju - Plot Kaplan‑Meier taż-żmien sal-ewwel żieda qawwija fl-intensità ta’ IgG4‑RD ittrattata u determinata mill-AC matul il-perjodu kkontrollat randomised

40
 (59.7%)
7
 (10.3%)
Medjan (jiem)
246.0
NA
HR
a

1

)

a Abbażi ta’ metodu ta’ rigressjoni ta’ Cox, bil-plaċebo bħala l-grupp ta’ referenza.

Il-pazjenti li ma lestewx l-RCP u li ma kellhomx żieda qawwija fl-intensità tal-marda ttrattata u determinata mill-AC matul l-RCP kienu ċċensurati fil-ħin tat-twaqqif.

Tabella 7. Riżultati tal-effikaċja sekondarji ewlenin ta’ pazjenti b’IgG4‑RD

	
	Grupp ta’ trattament

	
	Uplizna
N = 68
	Plaċebo
N = 67

	Rata annwalizzata ta’ żieda qawwija fl-intensità tal-marda għal każijiet ta’ żidiet qawwija fl-intensità tal-IgG4‑RD ittrattati u determinati mill-AC
	0.10
	0.71

	Proporzjon tar-rata (CI ta’ 95%)a
	0.14 (0.06, 0.31)

	valur pa
	< 0.0001

	Proporzjon ta’ individwi li kisbu remissjoni kompleta mingħajr trattament u mingħajr żidiet qawwija fl-intensità tal-marda f’ġimgħa 52b
	39 (57.4%)
	15 (22.4%)

	Proporzjon ta’ probabbiltà (CI ta’ 95%)c
	4.68 (2.21, 9.91)

	valur pc
	< 0.0001

	Proporzjon ta’ individwi li kisbu remissjoni kompleta mingħajr kortikosterjodi u mingħajr żieda qawwija fl-intensità tal-marda f’ġimgħa 52d
	40 (58.8%)
	15 (22.4%)

	Proporzjon ta’ probabbiltà (CI ta’ 95%)c
	4.96 (2.34, 10.52)

	valur pc
	< 0.0001


a Stmat mir-rigressjoni binomjali negattiva, bil-plaċebo bħala l-grupp ta’ referenza.
b Definit bħala n-nuqqas ta’ attività evidenti tal-marda (IgG4‑RD RI = 0 jew deċiżjoni tal-investigatur) f’ġimgħa 52, l-ebda żieda qawwija fl-intensità tal-marda determinata mill-AC matul l-RCP, u l-ebda trattament għal żieda qawwija fl-intensità tal-marda jew kontroll tal-marda ħlief it-tnaqqis bil-mod għax-xejn tal-GC fuq 8 ġimgħat.
c Abbażi tal-mudell ta’ rigressjoni loġistika, bil-plaċebo bħala l-grupp ta’ referenza.
d Definit bħala n-nuqqas ta’ attività evidenti tal-marda (IgG4‑RD RI = 0 jew deċiżjoni tal-investigatur) f’ġimgħa 52, l-ebda żieda qawwija fl-intensità tal-marda determinata mill-AC matul l-RCP, u l-ebda trattament bil-kortikosterojdi għal żieda qawwija fl-intensità tal-marda jew kontroll tal-marda ħlief it-tnaqqis bil-mod għax-xejn tal-GC fuq 8 ġimgħat meħtieġ.

Il-medja (SD) totali tal-użu tal-GC għall-kontroll tal-marda tal-IgG4‑RD għal kull pazjent kienet aktar baxxa fil-grupp ta’ inebilizumab meta mqabbla mal-grupp tal-plaċebo, b’medja (SD) ta’ 118.25 (438.97) mg ekwivalenti għal prednisone kontra 1 384.53 (1 723.26) mg ekwivalenti għal prednisone, rispettivament matul l-RCP. Il-medja (SD) ta’ kuljum tal-użu ta’ GC matul l-RCP għal kull pazjent li kien qed juża GC kienet 3.34 (2.09) mg ekwivalenti għal prednisone fil-grupp ta’ inebilizumab kontra 5.97 (4.20) mg ekwivalenti għal prednisone fil-grupp tal-plaċebo. Il-medja (SD) totali tal-użu tal-GC matul l-RCP għal kull pazjent li kien qed juża GC kienet 1 148.71 (877.92) mg ekwivalenti għal prednisone fil-grupp ta' inebilizumab kontra 2 208.65 (1 707.56) mg ekwivalenti għal prednisone fil-grupp tal-plaċebo.

Data disponibbli mill-OLP, li fih il-pazjenti komplew jirċievu inebilizumab tappoġġja effett ta’ trattament sostnut ta’ inebilizumab.

Popolazzjoni pedjatrika

L-Aġenzija Ewropea għall-Mediċini ddifferiet l-obbligu li jiġu ppreżentati riżultati tal-istudji b’inebilizumab f’wieħed jew iktar kategoriji tal-popolazzjoni pedjatrika fl-NMOSD u fl-IgG4‑RD (ara sezzjoni 4.2 għal informazzjoni dwar l-użu pedjatriku).

5.2	Tagħrif farmakokinetiku

Assorbiment

Inebilizumab jingħata bħala infużjoni ġol-vini. Fl-istudju ta’ NMOSD, il-konċentrazzjoni massima medja kienet 108 μg/mL (300 mg, it-tieni doża f’jum 15), u l-erja taħt il-kurva (AUC, area under the curve) kumulattiva tal-perjodu tat-trattament ta’ 26 ġimgħa li fih pazjenti b’NMOSD ingħataw żewġ amministrazzjonijiet ġol-vina b’ġimagħtejn bejntiethom kienet 2 980 µg×d/mL. Fl-istudju ta’ IgG4‑RD, il-konċentrazzjoni massima medja kienet 127 μg/mL (300 mg, it-tieni doża f’jum 15), u l-AUC kumulattiva tal-perjodu tat-trattament ta’ 52 ġimgħa li fih pazjenti b’IgG4‑RD ingħataw żewġ amministrazzjonijiet ġol-vina b’ġimagħtejn bejntiethom, segwiti mit-tielet doża f’ġimgħa 26 kienet 4 290 µg×d/mL.

Distribuzzjoni

Abbażi tal-analiżi farmakokinetika tal-popolazzjoni, il-volum ta’ distribuzzjoni ċentrali u periferali tipiku stmat ta’ inebilizumab kien ta’ 2.95 L u 2.57 L, rispettivament.

Bijotrasformazzjoni

Inebilizumab huwa antikorp monoklonali umanizzat ta’ IgG1 li jiġi ddegradat minn enzimi proteolitiċi mifruxa b’mod wiesa’ fil-ġisem.

Eliminazzjoni

F’pazjenti adulti b’NMOSD u IgG4‑RD, il-half-life ta’ eliminazzjoni terminali kienet ta’ madwar 18‑il jum. Mill-analiżi farmakokinetika tal-popolazzjoni, it-tneħħija sistemika stmata ta’ inebilizumab mill-mogħdija ta’ eliminazzjoni tal-ewwel ordni kienet ta’ 0.19 L/jum. F’livelli baxxi ta’ esponiment farmakokinetiku, inebilizumab x’aktarx li kien suġġett għat-tneħħija medjata mir-riċettur (CD19), li tnaqqset maż-żmien preżumibbilment minħabba t-tnaqqis taċ-ċelluli B ikkawżat mit-trattament b’inebilizumab.

Popolazzjonijiet speċjali

Popolazzjoni pedjatrika

Inebilizumab ma ġiex studjat fl-adolexxenti jew fit-tfal.

Anzjani

Abbażi tal-analiżi farmakokinetika tal-popolazzjoni, l-età ma affettwatx it-tneħħija ta’ inebilizumab.

Sess tal-persuna, razza

Analiżi farmakokinetika tal-popolazzjoni indikat li ma kien hemm l-ebda effett sinifikanti tas-sess tal-persuna u tar-razza fuq it-tneħħija ta’ inebilizumab.

Indeboliment tal-kliewi

Ma twettaq l-ebda studju kliniku formali biex jiġi investigat l-effett ta’ indeboliment tal-kliewi fuq inebilizumab. Minħabba l-piż molekulari kbir u d-daqs idrodinamiku ta’ antikorp monoklonali ta’ IgG, inebilizumab mhuwiex mistenni li jiġi ffiltrat mill-glomerulus. Minn analiżi farmakokinetika tal-popolazzjoni, it-tneħħija ta’ inebilizumab f’pazjenti b’diversi gradi ta’ indeboliment tal-kliewi kienet komparabbi ma’ dik ta’ pazjenti b’rata normali ta’ filtrazzjoni glomerulari stmata.

Indeboliment tal-fwied

Ma twettaq l-ebda studju kliniku formali biex jiġi investigat l-effett ta’ indeboliment tal-fwied fuq inebilizumab. Fl-istudji kliniċi, l-ebda individwu b’indeboliment sever tal-fwied ma ġie espost għal inebilizumab. L-antikorpi monoklonali ta’ IgG ma jitneħħewx primarjament permezz tal-mogħdija epatika; bidla fil-funzjoni tal-fwied, għalhekk, mhix mistennija li tinfluwenza t-tneħħija ta’ inebilizumab. Abbażi tal-analiżi farmakokinetika tal-popolazzjoni, il-bijomarkaturi tal-funzjoni tal-fwied fil-linja bażi (AST, ALP, u bilirubina) ma kellhom l-ebda effett klinikament rilevanti fuq it-tneħħija ta’ inebilizumab.

5.3	Tagħrif ta’ qabel l-użu kliniku dwar is-sigurtà

Tagħrif mhux kliniku bbażat fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni u riskju ta’ kanċer, ma juri l-ebda periklu speċjali għall-bnedmin.

Inebilizumab ġie evalwat fi studju kkombinat dwar il-fertilità u l-iżvilupp tal-embriju u tal-fetu fi ġrieden huCD19 Tg nisa u rġiel b’dożi ġol-vini ta’ 3 u 30 mg/kg. Ma kien hemm l-ebda effett fuq l-iżvilupp tal-embriju u tal-fetu, madankollu, kemm hemm tnaqqis relatat mat-trattament fl-indiċi tal-fertilità biż-żewġ dożi ttestjati. Ir-rilevanza ta’ din is-sejba għall-bnedmin mhix magħrufa. Barra minn hekk, kien hemm tnaqqis fil-popolazzjonijiet ta’ ċelluli B fis-sit tal-iżvilupp taċ-ċelluli B fil-feti tal-ġrieden imwielda lil annimali ttrattati b’inebilizumab meta mqabbla ma’ frieħ ta’ annimali ta’ kontroll, u dan jissuġġerixxi li inebilizumab jgħaddi mill-plaċenta u jnaqqas iċ-ċelluli B.

Inġabru biss ftit kampjuni tossikokinetiċi fl-istudju kkombinat dwar il-fertilità u l-iżvilupp tal-embriju u tal-fetu; abbażi tal-konċentrazzjoni massima (Cmax, maximum concentration) tal-ewwel doża, il-multipli ta’ esponiment ta’ 3 u 30 mg/kg fil-ġrieden huCD19 Tg nisa kienu 0.4 darbiet u 4 darbiet, rispettivament għad-doża terapewtika klinika ta’ 300 mg.

Fi studju dwar l-iżvilupp ta’ qabel u wara t-twelid fi ġrieden transġeniċi, l-għoti ta’ inebilizumab lil annimali ommijiet mill-jJum 6 ta’ Ġġestazzjoni sal-Jjum 20 ta’ Ttreddigħ wassal għal tnaqqis fil-popolazzjonijiet ta’ ċelluli B fil-frieħ fil-Jjum 50 ta’ wara t-twelid. Il-popolazzjonijiet ta’ ċelluli B fil-frieħ irkupraw sal-Jjum 357 ta’ wara t-twelid. Ir-rispons immuni għan-neoantiġen fil-frieħ ta’ annimali ttrattati b’inebilizumab tnaqqas meta mqabbla ma’ frieħ ta’ annimali ta’ kontroll, u dan jissuġġerixxi indeboliment tal-funzjoni normali taċ-ċelluli B. 


6.	TAGĦRIF FARMAĊEWTIKU

6.1	Lista ta’ eċċipjenti

Histidine
Histidine hydrochloride monohydrate
Sodium chloride
Trehalose dihydrate
Polysorbate 80 [E433]
Ilma għall-injezzjonijiet

6.2	Inkompatibbiltajiet

Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn.

6.3	Żmien kemm idum tajjeb il-prodott mediċinali

5 snin

Żmien kemm idum tajjeb il-prodott mediċinali wara d-dilwizzjoni

Is-soluzzjoni għall-infużjoni ppreparata għandha tingħata immedjatament. Jekk ma tingħatax immedjatament, aħżen sa 24 siegħa fi friġġ f’temperatura ta’ 2°C sa 8°C jew għal 4 sigħat f’temperatura ambjentali qabel il-bidu tal-infużjoni.

6.4	Prekawzjonijiet speċjali għall-ħażna

Aħżen fi friġġ (2°C sa 8°C).

Tagħmlux fil-friża.

Aħżen fil-pakkett oriġinali sabiex tilqa’ mid-dawl.

Għall-kondizzjonijiet ta’ ħażna wara d-dilwizzjoni tal-prodott mediċinali, ara sezzjoni 6.3.

6.5	In-natura tal-kontenitur u ta’ dak li hemm ġo fih

10 mL ta’ konċentrat f’kunjett tal-ħġieġ tat-Tip 1 b’tapp elastomeriku u siġill tal-aluminju griż ċar li jitneħħa b’daqqa ta’ saba’.

Daqs tal-pakkett ta’ 3 kunjetti.

6.6	Prekawzjonijiet speċjali għar-rimi

Preparazzjoni ta’ soluzzjoni għall-infużjoni

Qabel il-bidu tal-infużjoni ġol-vini, is-soluzzjoni għall-infużjoni ppreparata għandha tkun f’temperatura ambjentali ta’ bejn 20°C u 25°C.

Il-konċentrat għandu jiġi spezzjonat viżwalment għal frak jew bidla fil-kulur. Il-kunjett għandu jintrema jekk is-soluzzjoni tkun imdardra, ikollha bidla fil-kulur jew ikun fiha xi frak żgħir.
· Il-kunjett m’għandux jiġi mħawwad.
· Il-kunjett għandu jinħażen f’pożizzjoni wieqfa.
· Ikseb borża għall-infużjoni li jkun fiha 250 mL ta’ soluzzjoni għall-injezzjoni ta’ sodium chloride 9 mg/mlL (0.9%). Tużax dilwenti oħra biex tiddilwixxi inebilizumab peress li l-użu tagħhom ma ġiex ittestjat.
· Iġbed 10 mL ta’ Uplizna minn kull wieħed mit-3 kunjetti li jinsabu fil-kartuna u ttrasferixxi total ta’ 30 mL fil-borża għall-infużjoni ġol-vini ta’ 250 mL. Ħallat is-soluzzjoni dilwita billi taqlibha bil-galbu ta’ taħt fuq. Tħawwadx is-soluzzjoni.

Rimi

Kull fdal tal-prodott mediċinali li ma jkunx intuża jew skart li jibqa’ wara l-użu tal-prodott għandu jintrema kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Amgen Europe B.V.
Minervum 7061
4817 ZK Breda
L-Olanda


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/21/1602/001


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 25 ta’ April 2022.


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.
























ANNESS II

A.	MANIFATTUR(I) TAS-SUSTANZA/I BIJOLOĠIKA/ĊI ATTIVA/I U MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI


A.	MANIFATTUR(I) TAS-SUSTANZA/I BIJOLOĠIKA/ĊI ATTIVA/I U MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) tas-sustanza/i bijoloġika/ċi attiva/i

AstraZeneca Pharmaceuticals LP
Frederick Manufacturing Center (FMC)
633 Research Court
Frederick, MD 21703 L-Istati Uniti tal-Amerka

Isem u indirizz tal-manifattur(i) responsabbli għall-ħruġ tal-lott

Horizon Therapeutics Ireland DAC
Pottery Road
Dun Laoghaire
Co. Dublin
A96 F2A8
L-Irlanda

Amgen NV
Telecomlaan 5-7
1831 Diegem
Il-Belġju

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


C.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.

Id-detentur tal-awtorizzazzjoni għat-tqegħid fis-suq (MAH) għandu jippreżenta l-ewwel PSUR għal dan il-prodott fi żmien 6 xhur mill-awtorizzazzjoni.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI

· Pjan tal-ġestjoni tar-riskju (RMP)

L-Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).

· Miżuri addizzjonali għall-minimizzazzjoni tar-riskji

Qabel it-tnedija ta’ UpliznaUPLIZNA f’kull Stat Membru, l-MAH għandu jaqbel dwar il-kontenut u d-disinn tal-programm edukattiv, inklużi mezzi ta’ komunikazzjoni, modalitajiet ta’ distribuzzjoni, u kwalunkwe aspett ieħor tal-programm, mal-Awtorità Kompetenti Nazzjonali.

L-MAH għandu jiżgura li f’kull Stat Membru fejn UpliznaUPLIZNA jitqiegħed fis-suq, il-professjonisti tal-kura tas-saħħa u l-pazjenti/persuni li jieħdu ħsiebhom kollha li huma mistennija jippreskrivu u jużaw UpliznaUPLIZNA jkollhom aċċess għal/jiġu pprovduti bil-pakkett edukattiv li ġej:

· Kartuna tal-pazjent

Il-kartuna tal-pazjent għandu jkun fiha l-messaġġi ewlenin li ġejjin:

· X’inhu inebilizumab u kif jaħdem
· X’inhuma disturbi fl-ispettru ta’ newromajelite ottika (NMOSD, neuromyelitis optica spectrum disorders)
· Informazzjoni li t-trattament b’inebilizumab jista’ jżid ir-riskju ta’ infezzjonijiet, inklużi infezzjonijiet serji, riattivazzjoni virali, infezzjonijiet opportunistiċi, u PML
· Messaġġ ta’ twissija biex il-pazjenti jfittxu kura medika immedjata f’każ ta’ sinjali u sintomi ta’ infezzjoni u PML
· Messaġġ ta’ twissija għall-professjonisti tal-kura tas-saħħa li jittrattaw lill-pazjent fi kwalunkwe ħin, inkluż f’kundizzjonijiet ta’ emerġenza, li l-pazjent qed jirċievi inebilizumab
· Dettalji ta’ kuntatt tat-tabib/ċentru tat-trattament
· Kontroreferenza għall-Fuljett ta’ Tagħrif
























ANNESS III

TIKKETTAR U FULJETT TA’ TAGĦRIF
























A. TIKKETTAR

TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Uplizna 100 mg konċentrat għal soluzzjoni għall-infużjoni
inebilizumab


2.	DIKJARAZZJONI TAS-SUSTANZA(I) ATTIVA(I)

Kull kunjett ta’ 10 mL fih 100 mg ta’ inebilizumab (10 mg/mL).

Wara d-dilwizzjoni, il-konċentrazzjoni finali tas-soluzzjoni li għandha tiġi infuża hija ta’ 1.0 mg/mL.


3.	LISTA TA’ EĊĊIPJENTI

Histidine, histidine hydrochloride monohydrate, polysorbate  80, sodium chloride, trehalose dihydrate, u ilma għall-injezzjonijiet.

Ara l-fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

Konċentrat għal soluzzjoni għall-infużjoni
3 kunjetti


5.	MOD TA’ KIF U MNEJN JINGĦATA

Għal użu ġol-vini.
Għandu jiġi dilwit qabel l-użu.
Aqra l-fuljett ta’ tagħrif qabel l-użu.
Tħawdux.
Aħżen il-kunjetti f’pożizzjoni wieqfa.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP

Żmien kemm idum tajjeb il-prodott mediċinali wara d-dilwizzjoni:
Agħti s-soluzzjoni għall-infużjoni ppreparata immedjatament. Jekk ma tingħatax immedjatament, aħżen sa 24 siegħa fi friġġ f’temperatura ta’ 2°C sa 8°C jew għal 4 sigħat f’temperatura ambjentali qabel il-bidu tal-infużjoni.

Data tar-rimi:


9.	KONDIZZJONIJIET SPEĊJALI TA’ KIF JINĦAŻEN

Aħżen fi friġġ.
Aħżen fil-kartuna oriġinali sabiex tilqa’ mid-dawl.
Tagħmlux fil-friża.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Amgen Europe B.V.
Minervum 7061,
4817 ZK Breda,
L-Olanda


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/21/1602/001


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Il-ġustifikazzjoni biex ma jkunx inkluż il-Braille hija aċċettata.


17.	IDENTIFIKATUR UNIKU – BARCODE 2D

Barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN

KUNJETT TAL-ĦĠIEĠ


1.	ISEM TAL-PRODOTT MEDIĊINALI U MNEJN GĦANDU JINGĦATA

Uplizna 100 mg konċentrat sterili
inebilizumab
Għal użu IV wara d-dilwizzjoni.


2.	METODU TA’ KIF GĦANDU JINGĦATA

Tħawdux.
Aqra l-fuljett ta’ tagħrif qabel l-użu.


3.	DATA TA’ SKADENZA

EXP


4.	NUMRU TAL-LOTT

Lot


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

10 mg/mL


6.	OĦRAJN


























B. FULJETT TA’ TAGĦRIF

Fuljett ta’ tagħrif: Informazzjoni għall-utent

Uplizna 100 mg konċentrat għal soluzzjoni għall-infużjoni
inebilizumab

Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel ma tingħata din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit-tabib, lill-ispiżjar jew lill-infermier tiegħek.
· Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.
· It-tabib tiegħek se jagħtik kartuna tal-pazjent, li se jkun fiha informazzjoni importanti dwar is-sigurtà li jeħtieġ li tkun taf dwarha qabel u matul it-trattament tiegħek b’Uplizna.

F’dan il-fuljett

1. X’inhu Uplizna u gћalxiex jintuża
2. X’għandek tkun taf qabel ma tingħata Uplizna
3. Kif jingħata Uplizna
4. Effetti sekondarji possibbli
5. Kif taħżen Uplizna
6. Kontenut tal-pakkett u informazzjoni oħra


1.	X’inhu Uplizna u gћalxiex jintuża

Uplizna fih is-sustanza attiva inebilizumab u jagħmel parti minn klassi ta’ mediċini msejħa antikorpi monoklonali. Huwa proteina li timmira ċ-ċelluli li jipproduċu antikorpi fis-sistema immuni (id-difiżi naturali tal-ġisem) imsejħa ċelluli B.

Uplizna jintuża għat-trattament ta’ pazjenti adulti bi:
· Uplizna jintuża biex inaqqas ir-riskju ta’ attakki f’adulti b’kondizzjoni rari msejħa dDisturb fl-ispettru ta’ newromajelite ottika (NMOSD, neuromyelitis optic spectrum disorders), kundizzjoni rari li taffettwa n-nervituri tal-għajnejn u s-sinsla tad-dahar. Il-kondizzjoni hija maħsuba li sseħħ minħabba li s-sistema immuni bi żball tattakka n-nervituri tal-ġisem. Uplizna jingħata lil pazjenti b’NMOSD li ċ-ċelluli B tagħhom jipproduċu antikorpi kontra aquaporin‑4, proteina li għandha rwol importanti fil-funzjoni tan-nervituri.
· Marda relatata mal-immunoglobulina G4 (IgG4‑RD), kundizzjoni rari li taffettwa diversi organi fil-ġisem. Il-kundizzjoni tirriżulta minn ħsara kkawżata mis-sistema immunitarja lit-tessuti tal-ġisem stess. Pazjenti b’IgG4‑RD jista’ jkollhom livelli għoljin ta’ tip ta’ antikorp speċifiku msejjaħ IgG4. Ċelloli B li jipproduċu IgG4 jakkumulaw f’tessuti affettwati u jikkontribwixxu għal ħsara fl-organi.



2.	X’għandek tkun taf qabel ma tuża Uplizna

Tużax Uplizna

· jekk inti allerġiku għal inebilizumab jew għal xi sustanza oħra ta’ din il-mediċina (imniżżla fis-sezzjoni 6).
· jekk qed tbati minn infezzjoni attiva severa bħal epatite B.
· jekk għandek tuberkulożi attiva jew mhux attiva u mhux ittrattata.
· jekk għandek passat mediku ta’ lewkoenċefalopatija multifokali progressiva (PML, progressive multifocal leukoencephalopathy), infezzjoni mhux komuni imma serja fil-moħħ ikkawżata minn virus.
· jekk qalulek li għandek problemi severi bis-sistema immuni tiegħek.
· jekk għandek kanċer.

Twissijiet u prekawzjonijiet
Kellem lit-tabib, lill-ispiżjar jew lill-infermier tiegħek qabel ma tingħata Uplizna jekk:
· għandek jew taħseb li għandek infezzjoni.
· qatt ħadt, qed tieħu, jew qed tippjana li tieħu mediċini li jaffettwaw is-sistema immuni tiegħek, jew trattamenti oħra għal NMOSDgħall-kundizzjoni tiegħek. Dawn il-mediċini jistgħu jżidu r-riskju tiegħek li taqbdek infezzjoni.
· qatt kellek epatite B jew inti trasportatur tal-virus tal-epatite B.
· qatt kellek epatite C jew inti trasportatur tal-virus tal-epatite C.
· ħadt tilqima reċentement jew għandek ippjanat li tirċievi xi tilqim. Għandek tirċievi kwalunkwe tilqim meħtieġ mill-inqas 4 ġimgħat qabel ma tibda t-trattament b’Uplizna.

Reazzjonijiet relatati mal-infużjoni
Uplizna jista’ jikkawża reazzjonijiet relatati mal-infużjoni, li jistgħu jinkludu wġigħ ta’ ras, dardir (nawsja), ħedla ta’ ngħas, qtugħ ta’ nifs, deni, uġigħ fil-muskoli, raxx, palpitazzjonijiet jew sintomi oħra. It-trattament jista’ jitwaqqaf għal ftit jew għalkollox jekk iseħħu sintomi.

Tfal u adolexxenti
Din il-mediċina m’għandhiex tingħata lit-tfal u lill-adolexxenti għax ma ġietx studjata f’din il-popolazzjoni.

Mediċini oħra u Uplizna
Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra.

Tqala, treddigħ u fertilità
Jekk inti tqila, taħseb li tista’ tkun tqila jew qed tippjana li jkollok tarbija, itlob il-parir tat-tabib tiegħek qabel ma tingħata din il-mediċina.

Tqala
Uplizna m’għandux jintuża matul it-tqala għax il-mediċina tista’ tgħaddi mill-plaċenta u taffettwa lit-tarbija. Jekk tista’ toħroġ tqila, għandek tuża kontroll tat-twelid (kontraċezzjoni) kontinwament ladarba tibda tirċievi Uplizna. Jekk it-tabib tiegħek jirrakkomanda li twaqqaf it-trattament, kompli uża kontraċezzjoni sa 6 xhur wara l-aħħar infużjoni tiegħek.

Treddigħ
Mhux magħruf jekk Uplizna jgħaddix mill-ħalib tas-sider. Jekk qed tredda’, kellem lill-fornitur tal-kura tas-saħħa tiegħek dwar l-aħjar mod kif titma’ lit-tarbija tiegħek jekk tibda t-trattament b’Uplizna.

Sewqan u tħaddim ta’ magni
Uplizna mhuwiex mistenni li jaffettwa l-ħila tiegħek biex issuq jew tħaddem magni.

Uplizna fih sodium
Din il-mediċina fiha 48 mg sodium (il-komponent prinċipali tal-melħ tat-tisjir/li jintuża mal-ikel) f’kull infużjoni. Dan huwa ekwivalenti għal 2% tal-ammont massimu rakkomandat ta’ sodium li għandu jittieħed kuljum mad-dieta minn adult.


3.	Kif jingħata Uplizna

Uplizna jingħata permezz ta’ dripp (infużjoni) ġo vina taħt is-superviżjoni ta’ tabib b’esperjenza fit-trattament ta’ pazjenti b’NMOSDbil-kundizzjoni tiegħek.

Id-doża rakkomandata hija ta’ 300 mg.

L-ewwel doża tiġi segwita minn doża oħra ġimagħtejn wara, u wara dik, doża kull 6 xhur.

Inti ser tingħata mediċini oħra minn nofs siegħa sa siegħa qabel l-infużjoni, biex jitnaqqas ir-riskju ta’ effetti sekondarji. Tabib jew infermier ser jimmonitorjawk matul l-infużjoni u għal siegħa wara.

Jekk għandek aktar mistoqsijiet dwar l-użu ta’ din il-mediċina, staqsi lit-tabib tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. It-tabib tiegħek ser jiddiskuti l-effetti sekondarji possibbli miegħek u jispjega r-riskji u l-benefiċċji ta’ Uplizna qabel it-trattament.

Effetti sekondarji serji

L-aktar effetti sekondarji serji huma reazzjonijiet relatati mal-infużjoni u infezzjonijiet (ara sezzjoni 2). Dawn l-effetti sekondarji jistgħu jseħħu fi kwalunkwe ħin matul it-trattament jew anke wara li t-trattament tiegħek ikun intemm. Jista’ jkun li tesperjenza aktar minn effett sekondarju wieħed fl-istess ħin. Jekk għandek reazzjoni relatata mal-infużjoni jew infezzjoni, ċempel jew żur lit-tabib tiegħek minnufih.

Effetti sekondarji oħra

Komuni ħafna (jistgħu jaffettwaw aktar minn persuna waħda minn kull  10)

· infezzjoni fil-bużżieqa tal-awrina
· infezzjoni fl-imnieħer, fil-gerżuma, fis-sinuses, u/jew fil-pulmun
· riħ komuni
· influwenza
· uġigħ fil-ġogi
· uġigħ fid-dahar
· tnaqqis fl-immunoglobulini
· numru inqas min-normal ta’ limfoċiti (forma ta’ ċelluli bojod tad-demm) fid-demm (limfopenija)
· reazzjoni għall-infużjoni ta’ Uplizna (ara Reazzjonijiet relatati mal-infużjoni, hawn fuq)

Komuni (jistgħu jaffettwaw sa persuna waħda minn kull  10)

· numru inqas min-normal ta’ newtrofili (forma ta’ ċelluli bojod tad-demm) fid-demm, li xi drabi jseħħ 4 ġimgħat jew aktar wara l-aħħar doża ta’ Uplizna (newtropenija; newtropenija b’bidu ttardjat)
· sinuses minfuħa normalment ikkawżati minn infezzjoni
· pulmonite (infezzjoni fil-pulmun)
· ċellulite, infezzjoni batterika fil-ġilda potenzjalment serja
· ħruq ta’ Sant’Antnin (herpes zoster, raxx li juġa’ u b’infafet fuq parti waħda tal-ġisem)
· reazzjoni għall-infużjoni ta’ Uplizna (ara Reazzjonijiet relatati mal-infużjoni, hawn fuq)
· uġigħ fil-muskoli (majalġja)
· deni (piressija)

Mhux komuni (jistgħu jaffettwaw sa persuna waħda minn kull  100):

· infezzjoni fid-demm (sepsis), rispons sever mhux tas-soltu għal infezzjoni
· lewkoenċefalopatija multifokali progressiva (PML, progressive multifocal leukoencephalopathy), infezzjoni mhux komuni imma serja fil-moħħ ikkawżata minn virus
· axxess (infezzjoni taħt il-ġilda normalment ikkawżata minn batterji)
· bronkjolite, infezzjoni tal-passaġġi tan-nifs ikkawżata minn virus

Rappurtar tal-effetti sekondarji

Jekk ikollok xi effett sekondarju, kellem lit-tabib, lill-ispiżjar jew lill-infermier tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Uplizna

Żomm din il-mediċina fejn ma tidhirx u ma tintlaħaqx mit-tfal.
Tużax din il-mediċina wara d-data ta’ meta tiskadi li tidher fuq il-kartuna wara “EXP”. Id-data ta’ meta tiskadi tirreferi għall-aħħar ġurnata ta’ dak ix-xahar.
Aħżen fi friġġ f’temperatura ta’ 2°C sa 8°C.
Aħżen fil-kartuna oriġinali sabiex tilqa’ mid-dawl.
Tagħmlux fil-friża.
Tużax din il-mediċina jekk tinnota frak u bidla fil-kulur.


6.	Kontenut tal-pakkett u informazzjoni oħra

X’fih Uplizna

· Is-sustanza attiva hi inebilizumab.
· Kull kunjett fih 100 mg ta’ inebilizumab.
· Is-sustanzi mhux attivi l-oħra huma histidine, histidine hydrochloride monohydrate, polysorbate  80, sodium chloride, trehalose dihydrate, u ilma għall-injezzjonijiet.

Kif jidher Uplizna u l-kontenut tal-pakkett

Uplizna 100 mg konċentrat għal soluzzjoni għall-infużjoni huwa soluzzjoni ċara għal kemxejn opalexxenti, bla kulur għal kemxejn safranija pprovduta f’kartuna waħda li fiha 3 kunjetti.

Detentur tal-Awtorizzazzjoni għat-Tqegħid fis-Suq
Amgen Europe B.V.
Minervum 7061
4817 ZK Breda
L-Olanda

Manifattur
Horizon Therapeutics Ireland DAC
Pottery Road
Dun Laoghaire
Co. Dublin
A96 F2A8
L-Irlanda

Manifattur
Amgen NV
Telecomlaan 5-7
1831 Diegem
Il-Belġju

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	België/Belgique/Belgien
s.a. Amgen n.v.
Tél/Tel: +32 (0)2 7752711
	Lietuva
Amgen Switzerland AG Vilniaus filialas
Tel. +370 5 219 7474


	България
Амджен България ЕООД
Тел.: +359 (0)2 424 7440
	Luxembourg/Luxemburg
s.a. Amgen
Belgique/Belgien
Tél/Tel: +32 (0)2 7752711


	Česká republika
Amgen s.r.o.
Tel: +420 221 773 500
	Magyarország
Amgen Kft.
Tel.: +36 1 35 44 700


	Danmark
Amgen, filial af Amgen AB, Sverige
Tlf.: +45 39617500

	Malta
Amgen S.r.l.
Italy
Tel: +39 02 6241121


	Deutschland
Amgen GmbH
Tel.: +49 89 1490960

	Nederland
Amgen B.V.
Tel: +31 (0)76 5732500


	Eesti
Amgen Switzerland AG Vilniaus filialas
Tel: +372 586 09553
	Norge
Amgen AB
Tlf: +47 23308000


	Ελλάδα
Amgen Ελλάς Φαρμακευτικά Ε.Π.Ε.
Τηλ: +30 210 3447000

	Österreich
Amgen GmbH
Tel: +43 (0)1 50 217


	España
Amgen S.A.
Tel: +34 93 600 18 60

	Polska
Amgen Biotechnologia Sp. z o.o.
Tel.: +48 22 581 3000

	France
Amgen S.A.S.
Tél: +33 (0)9 69 363 363
	Portugal
Amgen Biofarmacêutica, Lda.
Tel: +351 21 4220606


	Hrvatska
Amgen d.o.o.
Tel: +385 (0)1 562 57 20
	România
Amgen România SRL
Tel: +4021 527 3000


	Ireland
Amgen Ireland Limited
Tel: +353 1 8527400

	Slovenija
AMGEN zdravila d.o.o.
Tel: +386 (0)1 585 1767

	Ísland
Vistor hf.
Sími: +354 535 7000

	Slovenská republika
Amgen Slovakia s.r.o.
Tel: +421 2 321 114 49


	Italia
Amgen S.r.l.
Tel: +39 02 6241121
	Suomi/Finland
Amgen AB, sivuliike Suomessa/Amgen AB, filial i Finland
Puh/Tel: +358 (0)9 54900500


	Kύπρος
C.A. Papaellinas Ltd
Τηλ: +357 22741 741
	Sverige
Amgen AB
Tel: +46 (0)8 6951100


	Latvija
Amgen Switzerland AG Rīgas filiāle
Tel: +371 257 25888

	



Dan il-fuljett kien rivedut l-aħħar f’

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.
























ANNESS IV

KONKLUŻJONIJIET DWAR IT-TALBA GĦAL SENA TA’ PROTEZZJONI TAL-KUMMERĊJALIZZAZZJONI PPREŻENTATI MILL-AĠENZIJA EWROPEA GĦALL-MEDIĊINI



Konklużjonijiet ippreżentati mill-Aġenzija Ewropea għall-Mediċini dwar:

· sena waħda ta’ <protezzjoni tal-kummerċjalizzazzjoni

Is-CHMP irreveda d-data sottomessa mid-Detentur ta’ Awtorizzazzjoni għat-Tqegħid fis-Suq, filwaqt li kkunsidra d-dispożizzjonijiet tal-Artikolu 14(11) tar-Regolament (KE) Nru 726/2004, u jqis li l-indikazzjonijiet terapewtiċi ġodda jġibu magħhom benefiċċju kliniku sinifikanti meta mqabbla ma’ terapiji eżistenti, kif spjegat aktar fir-Rapport Pubbliku Ewropew ta’ Valutazzjoni.

